title: Valedron perhe

text: Kolkkojen perhe on kuvitteellinen perhe Harry Potter -kirjasarjasta, joka asui Pikkuhirttivaarassa sijaitsevassa rapistuneessa talossa. Talossa oli kolme pientä huonetta. Yhdessä huoneessa oli keittiö ja olohuone, josta oli ovet kahteen muuhun huoneeseen. Perhettä kuvataan teoksessa Harry Potter ja puoliverinen prinssi, kun Albus Dumbledore näyttää Harry Potterille ajatuseulasta taikalainvartijaosastolla työskennelleen Bob Ogdenin muiston.


title: Valedron perhe

text: Lomen Kolkko () oli Merope ja Morfin Kolkon isä ja Lordi Voldemortin isoisä. Lomenilla oli erittäin leveät hartiat, pitkät käsivarret, ruskeat silmät, lyhyt tukka ja ryppyiset kasvot. Hän oli julma mies ja kohteli aina Meropea huonosti, koska piti tätä surkkina, ja vihastui tälle, kun kuuli tämän rakastuneen jästiin. Lomen omisti Salazar Luihuisen medaljongin ja mustakivisen sormuksen, johon oli kaiverrettu Peverellin vaakuna, joista tuli myöhemmin Voldemortin hirnyrkkejä. Lomen Kolkko oli myös kärmessuu.


title: Valedron perhe

text: Kolkot olivat hyvin puhdasverisiä: He olivat koko ajan menneet naimisiin serkkujensa kanssa, mutta sisäsiittoisuudesta seurasi se, että suvun viimeisten jäsenten henkinen tasapaino oli käytännössä romahtanut. Samasta syystä heidän ruumiillinen terveytensä ja yleiskuntonsa oli huono.


title: Valedron perhe

text: Kolkot olivat myös kerjäläisiä, koska suvun taipumus holtittomuuteen ja ylellisyyden rakastamiseen oli tuhlannut heidän kultansa jo sukupolvia aiemmin. Kuitenkin Lomen piti itseään ja lapsiaan lähes kuninkaallisina, koska he olivat Salazar Luihuisen jälkeläisiä. Hänen mielestään he olisivat kaikkien lakien yläpuolella.


title: Valedron perhe

text: Lomen yritti hyökätä taikalainvartija Bob Ogdenia vastaan, kun tämä tuli haastamaan Morfinin oikeuden eteen jästin kimppuun käymisestä. Ogden kaikkoontui ja palasi Kolkkojen luo mukanaan apuvoimia. Lomen tuomittiin kuudeksi kuukaudeksi ja Morfin kolmeksi vuodeksi Azkabaniin. Lomen Kolkko palasi Azkabanista tyhjään kotiin, ja kun kukaan ei ollut laittamassa hänelle ruokaa, hän kuoli pian luultavasti nälkään.


title: Valedron perhe

text: Merope Kolkko () oli lordi Voldemortin (Tom Lomen Valedro) äiti. Merope kuului velhosukuun, mutta Voldemortin isä oli jästi nimeltä Tom Valedro.


title: Valedron perhe

text: Meropella oli suorat, kiillottomat hiukset ja kalpeat, raskastekoiset kasvot ja hänen silmänsä harottivat eri suuntiin. Merope oli rakastunut Tom Valedroon. Hän hurmasi Tom Valedron todennäköisesti lemmenjuomalla ja karkasi tämän kanssa. Ei tiedetä miksi, mutta tultuaan raskaaksi Merope antoi lemmenjuoman tehon kadota. Itsekäs ja hemmoteltu rikas poika katosi nopeasti nähtyään vaimonsa ilman taikajuoman vaikutusta. Merope ei ollut kaunis eikä hän osannut huolehtia itsestään.


title: Valedron perhe

text: Myöhemmin Merope sai pojan, jonka nimeksi hän antoi Tom Lomen Valedro. Merope oli kuitenkin sukurasituksen johdosta niin heikko, että kuoli pian synnytyksen jälkeen ja hänen poikansa jäi orpokotiin. Merope polveutuu suoraan alenevassa polvessa Salazar Luihuisesta.


title: Valedron perhe

text: Morfin Kolkko () oli Lordi Voldemortin eno. Morfin Kolkolla oli paksu, likainen tukka, harvahampainen, pienet, tummat, harottavat silmät. Morfin oli kärmessuu, eli hän osasi puhua käärmeiden kanssa, eikä puhunut ihmisten kieliä muuten kuin pakon edessä.


title: Valedron perhe

text: Hänet tuomittiin Azkabaniin, koska hän oli hyökkäillyt jästien kimppuun. Morfin vihasi vanhempaa Tom Valedroa, Lordi Voldemortin isää. Myöhemmin Voldemortin murhatessa isänsä, hän lavasti Morfinin syylliseksi tekoon, ja tämä joutui uudelleen Azkabaniin. Morfin kuoli toisen vankeutensa aikana Azkabanissa. Dumbledore onnistui maanittelemaan hänestä totuuden irti hyvin taidokkaan lukilitis-loitsun avulla.


title: Valedron perhe

text: Frank Bryce oli Tom Valedron isän ja tämän vanhempien vammautunut puutarhuri, jota epäiltiin edellä mainittujen murhista. Häntä vastaan ei kuitenkaan löydetty tarpeeksi todisteita, ja hän jatkoi eloaan Valedrojen kartanon mailla Pikkuhirttivaarassa. Hänen tehtävänään oli huolehtia kiinteistöstä. Hänen kohtalokseen koituu lopulta isänsä vanhaan kotitaloon asumaan asettunut lordi Voldemort, joka tappaa Brycen Avada Kedavra -loitsulla.


title: Siepparit

text: Siepparit ("Empidonax") on tyrannien heimoon kuuluva lintusuku.


title: ISouljaBoyTellem

text: iSouljaBoyTellem on rap-artisti Soulja Boyn toinen studioalbumi, joka Albumi julkaistiin 16. joulukuuta 2008.


title: Kiinan kansantasavallan pääministeri

text: Kiinan kansantasavallan pääministeri (yks. 国务院总理; per. 國務院總理; pinyin guówùyuàn zŏnglĭ) on Kiinan valtioneuvoston johtaja, ja maan viidenneksi korkein virka. Pääministeri valitaan presidentin tapaan näytösvaaleissa viiden vuoden välein. Pääministeri kuuluu aina Kiinan kommunistisen puolueen politbyroohon. Pääministeriä on tukenut vuodesta 1983 lähtien aina neljä varapääministeriä.


title: Kiinan kansantasavallan pääministeri

text: Nykyinen pääministeri on Li Keqiang.


title: Pleasures of the Flesh

text:
Pleasures of the Flesh on yhdysvaltalaisen metalliyhtyeen Exoduksen toinen studioalbumi, joka julkaistiin vuonna 1987.
Albumi on ensimmäinen Exoduksen levytys laulaja Steve Souzan kanssa.


title: Anna Morandi Manzolini

text: Anna Morandi Manzolini (1714–1774) opetti anatomiaa ja veisti anatomisia malleja vahasta. Hänen puolisonsa oli Bolognan yliopiston anatomian professori Giovanni Manzolini. Kun puoliso sairastui tuberkuloosiin, Anna Morandi Mazolini sai erityisluvalla opettaa tämän sijasta. Miehensä kuoltua hänestä tuli 1755 anatomian professori. Tieto hänen lahjakkuudestaan anatomisten mallien tekemisessä levisi kaikkialle Eurooppaan, ja hän sai kutsun Venäjälle Katariina Suuren hoviin ja muihinkin Euroopan hoveihin. Hänen mallinsa ovat nykyisinkin lääketieteessä käytettyjen mallien esikuvia. Niitä on säilynyt runsaasti, ja ne ovat Bolognan yliopiston museossa.


title: Anna Morandi Manzolini

text: Hänet kutsuttiin useiden tieteellisten seurojen jäseneksi.


title: Anna Morandi Manzolini

text: Hänen rintakuvansa on Rooman Pantheonissa, ja Bolognan yliopiston museossa on hänen itse vahaan veistämänsä omakuva.


title: Jarkko Mikkola

text: Jarkko Henrik Mikkola (s. 6. heinäkuuta 1964 Lempäälä) on lahtelainen näyttelijä ja näytelmäkirjailija.


title: Piiloasemaongelma

text: Piiloasemaongelma syntyy kun radiotiellä on este, jonka läpi radiotieto ei siirry. Yksinkertaisimmillaan verkossa on kolme lähettäjä-vastaanottajaa, joista kaksi ei kuule toisiaan. Tällöin toisistaan tietämättä kaksi lähettäjä-vastaanottajaa lähettävät tietoa samanaikaisesti kolmannelle, josta aiheutuu törmäys(CS) kun samanaikaisia lähetyksiä ei pystytä vastaanottamaan.


title: 213 (yhtye)

text: 213 oli Snoop Doggin, Nate Doggin ja Warren G:n muodostama rap-yhtye. Yhtye perustettiin Long Beachissä Kaliforniassa. 213 julkaisi ainoaksi jääneen albuminsa "The Hard Wayn" vuonna 2004.


title: 213 (yhtye)

text: Ryhmä nimettiin Long Beachin entisen suuntanumeron "213" mukaan. Ryhmä perustettiin jo 1980-luvun lopulla, jolloin Warren G oli DJ, Snoop Dogg räppäsi ja Nate Dogg lauloi. Kolmikko suunnitteli yhteisalbumin tekemistä jo yli 12 vuotta ennen "The Hard Wayn" julkaisua, mutta he olivat aina liian kiireisiä levysopimuksiensa vuoksi.


title: 213 (yhtye)

text: 15. maaliskuuta 2011 yhtyeen jäsen Nate Dogg kuoli sydämen vajaatoimintaan.


title: Bodhicitta

text: Bodhicitta ("valaistumismieli") tarkoittaa buddhalaisuudessa mieltä, joka pyrkii valaistumiseen ja myötätuntoon kaikkien olentojen hyödyksi. Bodhicitta on spontaani toive saavuttaa valaistuminen, jonka taustalla on suuri myötätunnon luoma motivaatio pelastaa kaikki olennot. Toiminnan mukana on myös onnistunut irtaantuminen minuuden illuusiosta.


title: Bodhicitta

text: Suuren myötätunnon ja valaistumisen mieli motivoi tulemaan Buddhaksi niin nopeasti kuin mahdollista ja kaikkien olentojen hyödyksi. Bodhicitta on tarve korvata muiden kärsimys onnellisuudella. Mutta koska kaiken kärsimyksen lopullinen päätös on nirvana, niin valaistumismielen kannalta on välttämätöntä olla motivoitunut auttamaan muita heräämiseen eli valaistumiseen.


title: Bodhicitta

text: Henkilöä joka spontaanisti havaitsee itsessään tai pyrkii altruistiseen valaistumismieleen käytetään nimitystä bodhisattva, valaistumisolento. Se on hyvin keskeinen mahayana-buddhalaisuuden ihanne.


title: Kehite

text: Kehite on valokuvauksessa käytettävä kemikaali, joka muuttaa filmin, valokuvapaperin tms. valoherkälle pinnalle valotuksessa syntyneen piilevän eli latentin kuvan näkyväksi.


title: Kehite

text: Mustavalkokehityksessä valottuneet, valoherkät hopeasuolakiteet muuttuvat metalliseksi hopeaksi, joka ei enää ole valoherkkää. Kehitetty filmi tai paperi vaatii vielä ns. kiinnityksen, jossa valottumattomat hopeasuolakiteet poistetaan kuvasta. Metallinen hopea näkyy valmiissa materiaalissa mustana, ja tästä syystä filmin kuva on negatiivi mutta sen läpi valotettu paperivedos on taas negatiivin negatiivi eli positiivi.


title: Kehite

text: Väri- ja mustavalkonegatiivifilmille, diafilmeille, valokuvauspapereille jne. on kullekin omat kehitteensä. Vaikuttavana aineena kehitteessä on tavallisesti metoli, fenidoni tai hydrokinoni. Eräs tunnettu mv-filmikehite on Agfan markkinoille tuoma Rodinal, joka patentoitiin jo vuonna 1891, ja lienee vanhimpia edelleen käytössä olevia tuotteita valokuvauksen alalla.


title: Kehite

text: Liian tiheän negatiivin korjaamiseen tarvitaan heikennettä.


title: Väinö Kivisalo

text: Väinö Kivisalo (vuoteen 1903 asti Paavi) (18. lokakuuta 1882 Karkku – 29. maaliskuuta 1953 Helsinki) oli suomalainen piirisihteeri, palstatilallinen ja sosialidemokraattien kansanedustaja.


title: Väinö Kivisalo

text: Kivisalo syntyi talollinen Fredrik Fabian Paavin ja Hilma Grönlundin lapsena vuonna 1882 Karkussa. Nuoruudessaan hän työskenteli maanviljelystyössä kotitilallaan ja toimi palkkatyöläisenä sahateollisuuden alalla. Maanviljelystyöstä Kivisalo siirtyi politiikan pariin ja toimi ensin tilapäispuhujana eri järjestöjen palveluksessa ja myöhemmin Hämeen läänin eteläisen vaalipiirin sosialidemokraattien piirisihteerinä. Sisällissodassa Kivisalo kuului punaisten lääninvaltuuskuntaan ja joutui sodan loputtua vankileirille, jossa hän oli kuolla nälkään. Suomen sisällissodan jälkeen Kivisalo oli vangittuna poliittisista syistä.


title: Väinö Kivisalo

text: Kansanedustajana Kivisalo toimi vuosina 1929–1948 edustaen Hämeen läänin eteläistä vaalipiiriä. Eduskunnassa hän oli jäsenenä muun muassa Suuressa valiokunnassa, Perustuslakivaliokunnassa ja Puolustusasiainvaliokunnassa. Lisäksi hän toimi neljä kertaa presidentin valitsijamiehenä ja oli jäsenenä Hämeenlinnan maalaiskunnan kunnanvaltuustossa. Eduskuntatyön ohessa Kivisalo työskenteli Sosialidemokraattisen raittiusliiton Etelä-Hämeen piirin piirisihteerinä ja toimi palstatilallisena Hämeenlinnan maalaiskunnassa.


title: Väinö Kivisalo

text: Kivisalo oli elämänsä aikana kahdesti naimisissa. Ensin vuosina 1904–1944 Olga Heleniuksen ja myöhemmin vuodesta 1945 alkaen Eeva Karoliina Reinikaisen kanssa.


title: Oskar Lafontaine

text: Oskar Lafontaine (16. syyskuuta 1943 Saarlouis) on saksalainen poliitikko. Hän on entinen vasemmistopuolueen puheenjohtaja ja nykyinen kansanedustaja. Ennen uraa vasemmistopuolueessa hän toimi 90-luvulla keskustavasemmistolaisessa SPD:ssä.


title: Oskar Lafontaine

text:
Hän on toiminut Saarlandin osavaltion pääministerinä vuosina 1985–1998 ja koko liittovaltion valtiovarainministerinä 1998–1999. Talousministerinä hän ajoi Euroopan talousyhteistyön tiivistämistä ja veropolitiikan yhtenäistämistä.
Hän lähti ministerinpaikalta ja SPD:n puheenjohtajanpaikalta vuonna 1999 riitaannuttuaan Gerhard Schröderin kanssa. Hänestä tuli uuden Vasemmistopuolue Die Linken keulahahmo.


title: Raportti

text: Raportti on objektiivisuuteen pyrkivä selonteko asiasta tai tapahtumasta. Raportin tarkoituksena on saattaa kohde tietoiseksi asiasta ja jättää kohteelle valta muodostaa siitä omat mielipiteensä. Raportti voi myös olla hyvinkin laaja ja kattava selonteko aiheesta, kuten esimerkiksi Yhdysvaltojen presidentin John F. Kennedyn murhaa tutkineen Warrenin komission raportti tai ilmastonmuutoksen maailmanlaajuisia talousvaikutuksia käsittelevä Sternin raportti.


title: Raportti

text: Uutisterminä raportti tarkoittaa asiatyylistä, faktapohjaista ja tiivistä selontekoa uutistapahtumasta. Raportti on eri asia kuin reportaasi, joka on toimittajan tekemä ja muodoltaan raporttia vapaampi ja voi sisältää laajemman kuvauksen aiheeseen liittyvistä taustoista. Reportaasi voi sisältää myös yksityiskohtaista tietoa, toimittajan henkilökohtaisia näkemyksiä tai arveluja sekä haastatteluja.


title: Ƒ

text: Ƒ (ƒ) on latinalaisiin aakkosiin kuuluva kirjain.


title: Ƒ

text: Kirjain esiintyy ewen kielessä, jossa sillä kuvataan soinnitonta bilabiaalista frikatiivia (IPA: [ɸ]). Sitä käytetään myös guldenin ja floriinin valuuttamerkkinä sekä valokuvauksessa aukkosuhteen (niin sanottu f-luku) merkkinä.


title: Mikko Roiha

text: Mikko Aleksi Roiha (s. 7. joulukuuta 1971 Vantaa) on suomalainen teatteriohjaaja.


title: Mikko Roiha

text: Roiha opiskeli Tampereen yliopiston näyttelijäntyön laitoksella 1993–1994. Hän valmistui taiteen kandidaatiksi vuonna 1997 Taideteollisen korkeakoulun elokuvataiteen osastolta pääaineenaan ohjaaminen ja käsikirjoittaminen.


title: Mikko Roiha

text: Vuosina 1998–1999 Roiha työskenteli ohjaajana Kajaanin kaupunginteatterissa ja vuosina 2001–2003 Seinäjoen kaupunginteatterin johtajana. Hän on ohjannut näytelmiä myös Kouvolan Teatterille, Joensuun, Vaasan, Oulun ja Kuopion kaupunginteattereille sekä Rakastajat-teatterille, Koko-teatterille, Lilla Teaternille, Tampereen Työväen Teatterille ja Tanssiteatteri Minimille.


title: Mikko Roiha

text: Roiha tunnetaan erityisesti klassisten näytelmien moderneista ohjauksista, joista hän sai näyttämötaiteen valtionpalkinnon vuonna 2008. Hän on sovittanut uudelleen muun muassa Hella Wuolijoen Niskavuori-näytelmiä. Roiha on sovittanut näytelmiksi myös muun muassa Pirkko Saision omaelämäkerrallisia teoksia.


title: Mikko Roiha

text: Roiha asuu Berliinissä. Hän on avoimesti homoseksuaali. Vuosina 1992–1993 Roiha näytteli baarimikko Timoa satiirisarjassa "Hyvät herrat".


title: Mikko Roiha

text: LähdeLähde


title: Salaperäiset rukiinjyvät

text: Salaperäiset rukiinjyvät Agatha Christien salapoliisiromaani, joka ilmestyi Britanniassa Collins Crime Clubin kustantamana 9. marraskuuta 1953 Sen Yhdysvaltalaisen painoksen julkaisi seuraavana vuonna Dodd, Mead and Companyn kustantamana. Kirjan yksityisetsivä on neiti Marple.


title: Salaperäiset rukiinjyvät

text: Teos ilmestyi suomeksi 1956 Eila Pennasen suomennoksena.


title: Salaperäiset rukiinjyvät

text: Monien muiden Christien romaanien tapaan tämänkin romaanin nimi ja juoni liittyvät lastenloruun. Tässä kirjassa loru on "Sing a Song of Sixpence".


title: Salaperäiset rukiinjyvät

text: Kun rikas Rex Fortescue kuolee juotuaan teetä, on poliisi hämillään. Hän kuoli juotuaan aamuteetään toimistossaan ja kuolemansyyksi todetaan taksiinimyrkytys - marjakuusen marjoista löytyvä myrkky. Hänen vaimonsa oli pääepäilty, kunnes myös hänet murhattiin - juotuaan teetä, jossa oli syanidia. Vaimon rakastaja, Vivian Dubois, oli seuraava pääepäilty kuten jotakuinkin kaikki, jotka ylipäätään tunsivat perheen. Neiti Marple aloittaa tutkimukset ainoasta konkreettisesta johtolangasta: murhatun tasku oli täynnä rukiinjyviä. Hän tajuaa hyvin pian, että murhat noudattavat vanhaa lastenlorua ("Sing a Song of Sixpence").Philip John Stead kirjoitti "The Times Literary Supplement"issa 04.12.1953: "Christien romaani kuuluu rikoskirjallisuuden sopuisaan alalajiin: lukijoita ei ahdistella realistisilla väkivallan tai tunteenpurkausten kuvauksilla eikä lukijalta koskaan vaadita syvällistä kiinnostusta henkilöhahmoihin. Rikos on vain keino aivonystyröiden kutkuttamiseksi, ja vaikuttaakin siltä, että epämiellyttävän pankkiirin murhaaja myrkytti hänet huvikseen. Henkilöt on hahmoteltu keveästi mutta näppärästi, ja kuiva huumori hallitsee kirjaa. On nautinto lukea kirjaa, jonka tekijä on näin miellyttävällä tavalla tietoinen oman kirjoittamisensa rajoituksista ." Lopuksi hän sanoi: "Christiellä on maine, että hän pelaa reilua peliä lukijansa kanssa, jolla on taipumusta asettua itse yksityisetsivän rooliin. Käsillä olevassa tapauksessa saattaa tosin vaikuttaa siltä, että nerokkaan juonen monet yksityiskohdat ovat räikeässä ristiriidassa kaiken sen kanssa, minkä voisi kuvitella olevan mahdollista. Mutta tarina on kerrottu niin luonnikkaasti (kuten myös murha - melkeinpä pastoraalisessa tunnelmassa), ettei tuolla kaikella ole kovin paljon väliä."


title: Salaperäiset rukiinjyvät

text: Maurice Richardson kirjoitti "The Observer"issä 15.11.1953: "Ei aivan niin hyvä kuin jotkut Christien aikaisemmista rikosjutuista; pulla paisuu kiitettävästi, mutta väärät johtolangat eivät ole tarpeeksi näppäriä. Mutta kuinka hyvin lähes aina kirjoittaa! - tuo rakas murhamammamme; hänen soisi olevan Brittiläisen imperiumin ritarikunnan Dame."


title: Salaperäiset rukiinjyvät

text: Robert Barnard: "Äärimmäisen pankkiirikeskeinen miljöö, ja harvinaisen häijyjä perheenjäseniä epäiltyinä (Christie pitää mielellään useimmat henkilöistään ainakin "potentiaalisesti" sympaattisina kuten myös potentiaalisina murhaajina, mutta tässä romaanissa he ovat vain jälkimmäisiä). Toistaa jotenkin Simeon Leen testamenttia (ilkeä isä, kiltti, kiltti poika, paha, paha poika, onnenonkijavaimo jne.) mutta ilman sen huolellista rakennetta ja nerokkuutta. Ja lastenloru on täysin turhanpäiväinen. Siltikin - hyvää luettavaa."Romaani julkaistiin Britanniassa alkujaan vahvasti lyhennettynä jatkokertomuksena Daily Express -lehden 14. peräkkäisessä numerossa 28.09. - 13.10.1953.


title: Salaperäiset rukiinjyvät

text: Myös Yhdysvalloissa romaani ilmestyi ensin jatkokertomuksena "Chicago Tribune" -lehdessä 42 osassa 11.1.–27.2.1954.


title: Salaperäiset rukiinjyvät

text: Romaanin on suomentanut Eila Pennanen, ja sen on kustantanut WSOY.


title: Salaperäiset rukiinjyvät

text: Teoksen pohjalta on Neuvostoliitossa tehty vuonna 1983 elokuva "Taina ”Tšornyh drozdov”" ("”Mustarastaiden” arvoitus"). Sen ohjasi Vadim Derbenjov ja elokuvan kirjoittivat Valentina Kolodjažnaja ja Jelizaveta Smirnova. Neiti Marplea esitti virolainen Ita Ever.


title: Salaperäiset rukiinjyvät

text: Televisiossa Joan Hickson näytteli neiti Marplea BBC:n "Neiti Marple" -sarjan jaksossa 1985.


title: Salaperäiset rukiinjyvät

text: Kirja muokattiin brittiläisen televisiosarjan "Neiti Marple" neljännen kauden ensimmäiseksi jaksoksi, joka esitettiin vuonna 2009, ja neiti Marplea näytteli Julia McKenzie.


title: Ghost Riders in the Sky

text: Ghost Riders in the Sky (alkup. (Ghost) Riders in the Sky: A Cowboy Legend) on Stan Jonesin vuonna 1948 kirjoittama Country & Western -kappale. Siitä on tullut yksi levytetyimmistä kantrilauluista ja sitä esittäneisiin artisteihin kuuluvat muun muassa Burl Ives, Johnny Cash, Elvis Presley, Bing Crosby, Dean Martin ja The Blues Brothers.


title: Ghost Riders in the Sky

text: Kappaleen sanoitti suomeksi Tapio Kullervo Lahtinen nimellä "Aaveratsastajat". Suomenkielinen versio tunnetaan kertosäkeestään "jipi-ai-jee, jipi-ai joo, aaveet taivahan", kun taas alkuperäinen "jipi-ai joo, jipi-ai-jee, ghost riders in the sky". Eräissä suomenkielisissä tulkinnoissa on myös todella nopea tempo, kun taas alkuperäinen on melko hidas. Sen ovat levyttäneet muun muassa Henry Theel ja Metro-tytöt, Kari Tapio, Danny, Tapani Kansa, Mikko Järvinen, Reijo Taipale, Heikki Laurila, Ismo Alanko ja Aikamiehet. Jopa Children of Bodom on esittänyt kappaleen Blooddrunk-levyllään ja Impaled Nazarene oman sovituksensa Sadogoat-EP:llään. Juha Vainio teki kappaleesta oman suomennoksensa nimellä "Hirvenmetsästys" ja sen levytti Pertti Metsärinteen yhtye vuonna 1970.


title: Simo Syrjävaara

text: Simo Syrjävaara (s. 14. kesäkuuta 1943 Rauma) on suomalainen jalkapallovalmentaja ja -vaikuttaja sekä entinen pelaaja.


title: Simo Syrjävaara

text: Pelaajaurallaan Syrjävaara edusti Rauman Palloa, Åbo IFK:ta, Upon Palloa, Lahden Reipasta ja Kuusysiä. ÅIFK:ssa pelatessaan hän voitti Suomen cupin 1965. Maajoukkueessa Syrjävaara pelasi 26 A-maaottelua vuosina 1960–1968.


title: Simo Syrjävaara

text: Peliuran päätyttyä Syrjävaara ryhtyi valmentajaksi. Palloliiton organisaatioon hän liittyi vuonna 1973 liiton ensimmäisenä päätoimisena valmentajana. Aluksi hän valmensi alle 23-vuotiaiden maajoukkuetta. Vuosina 1976–1978 Syrjävaara oli A-maajoukkueen valmentajana päävalmentaja Aulis Rytkösen kanssa. Miesten maajoukkueesta Syrjävaara siirtyi väliaikaiseksi päävalmentajaksi naisten maajoukkueeseen 1978 ja vuosina 1979–1990 hän valmensi poikien maajoukkueita. 1990-luvun hän toimi Palloliiton nuorisopäällikkönä. Vuoden 1999 lopussa Syrjävaara valittiin valmentajaksi Suomen futsalmaajoukkueeseen, jossa hän jatkoi eläkkeelle jäämiseensä asti vuoden 2004 lopussa.


title: Simo Syrjävaara

text: Syrjävaara on palkittu urastaan useilla Palloliiton tunnustuksilla, kuten esimerkiksi Erik von Frenckell -mitalilla. Hänet on myös valittu vuoden valmentajaksi 1981, ja harrastejalkapallon SM-turnaus on nimetty hänen mukaansa Simo Syrjävaara Cupiksi. Vuonna 2008 Syrjävaara sai Captain’s Ball -palkinnon tunnustuksena pitkästä työstään jalkapallon hyväksi.


title: Meimad

text: Meimad (, lyhenne sanoista "Medina Yehudit, Medina Demokratit" (), "Juutalainen valtio, Demokraattinen valtio") on vasemmistolainen uskonnollissionistinen puolue Israelissa. Se on perustettu vuonna 1999 ja sen ideologia pohjautuu rabbi Jehuda Amitalin vuonna 1988 perustamaan Meimad-liikkeeseen. Perustamisestaan lähtien se ohn ollut liitossa Työväenpuolueen kanssa ja se saa aina kymmenen paikan vaaleissa Työväenpuolueen ehdokaslistalta. (Israelissa on käytössä listavaalijärjestelmä, jossa äänestetään ehdokkaan sijasta puoluetta.) Tästä syystä Työväenpuolue osallistuu aina vaaleihin nimellä "Työväenpuolue-Meimad". Tämä järjestely käytännössä takaa Meimadin edustajapaikan knessetissä, koska yleensä Työväenpuolue on viime aikoina saanut vaaleissa noin parikymmentä edustajaa läpi. Vuodesta 1999 lähtien Meimadin edustajana knessetissä on toiminut koulutus- ja kulttuurivaliokunnan puheenjohtaja Michael Melchior.


title: Meimad

text: Puolueen aatteet ovat yhteneväisiä muiden sosiaalidemokraattisten puolueiden kanssa paitsi uskonnollisten asioiden suhteen. Toisin kuin Työväenpuolue, Meimadin näkemykset Israelin ja palestiinalaisten konfliktin suhteen yhteneväiset näkemykset keskusta-oikeiston kanssa. Lisäksi kannattaa uskonnollista opetusta Israelin julkisissa kouluissa. Samoin se rohkaisee käyttämään rabbiinisia tuomioistuimia siviilioikeuksien sijaan. Näitä asioita erityisesti Jehuda Amital aikoinaan ajoi.


title: Meimad

text: Melchiorin puoluejohtajuuden aikana´on siirtynyt entistä enemmän vasemmalle ulko- ja erityisesti sisäpolitiikan suhteen. Puolue on menestynyt vuoden 2003 kunnallisvaaleissa, jolloin se sai monia avainpaikkoja Tel Avivissa. Haifassa se sai yhdessä sosiaalidemokraattisen Meretz-puolueen edustajapaikan, joka tietyin väliajoin kierrätetään Meretziltä Meimadille. Shlomo Yaakov Rapaport toimii tällä hetkellä Haifan kaupunginvaltuustossa Meimadin edustajana sekä toimii juutalaisten paluumutosta vastaavan Alija-valiokunnan puheenjohtajana sekä alkoholin- ja huumeiden vastaisen kunnallisen valiokunnan puheenjohtajana.


title: Lambada

text: Lambada on alkujaan Brasiliasta kotoisin oleva nelitahtinen tanssi pareille ja ryhmille, jota tanssitaan monesti siten että vatsat koskettavat. Sana "lambada" tarkoittaa voimakasta iskua tai rytmiä. Lambada levisi maailmalla 1980-luvulla ja se oli länsimaissakin laajalti suosittu. Sen teki laajalti tunnetuksi brasilialais-ranskalainen Kaoma-yhtye, jota teki Lambada-nimisen vuoden 1989 kesähitin, joka sai aikaan todellisen lambada-villityksen.


title: Lambada

text: Kappale on laiton kopio bolivialaisesta sävellyksestä Llorando se fue, jonka levytti bolivialainen yhtye Los Kjarkas vuonna 1981 albumilla "Canto a la mujer de mi pueblo" ja joka julkaistiin singlen "Wa ya yay" B-puolella 1982. "Lambadan" tuottajat tuomittiin tekijänoikeusrikkomuksesta symboliseen korvaukseen.


title: Lambada

text: "Lambadan" historia on kiistanalainen asia, jotkut väittävät sen alkaneen Brasiliasta, toiset Boliviasta.


title: Lambada

text: Lambada syntyi monien eri tyylien sulautumana. Siinä on mukana Koillis-Brasilian "maxixe"a, "xaxada"a, "coco"a, "embolada"a, "ijexáta", "forró"ta, "carimbó"ta, "baião"ta, "xote"a, "sayas"ia ja" frevo"a kuten myös karibialaista "merengue"ta ja "salsa"a. Carimbo on peräisin 1500-luvulta. Näin lambada on Koillis-Brasilian, Pohjois-Brasilian ja Karibian seudun tyylien sulautuma.


title: Lambada

text: Lambadaa alettiin esittää hieman 1970-luvun puolivälin jälkeen Belémissä, joka on Parán osavaltion pääkaupunki. Lambadan luojana pidetään brasilialaista muusikkoa "Aurino Quirino Gonçalves"ia eli "Pinduca"a, joka esitti ja tuotti pääasiassa carimbóa. Vuonna 1976 tämä monien tyylien luoja tuotti levylle kappaleen "Lambada (Sambão)". Toisten mukaan lambadan olisi luonut vuonna "guitarrada"n keksijä "Master Vieira" vuonna 1976 äänitetyllä, mutta vasta 1978 julkaistulla ensisinglellään "Lambada of Quebradas". 1980-luvulla pohjoisesta Karibialta tulleet uudet vaikutteet sulautuivat Koillis-Brasilian carimboon.


title: Lambada

text: Eräs paikallinen Parán osavaltion pääkaupungin Belémin radioasema alkoi kutsua uutta carimbon karibialaisvaikutteista tyyliä 1980-luvun alussa "lambada"ksi, voimakkaaksi tai aaltomaiseksi rytmiksi. Uusia metallisia ja elektronisia vaikutteita tuli Karibialta lambadaan. Alussa lambada levisi alueittain hieman muuntuen moniin Luoteis-Brasilian kaupunkeihin.


title: Lambada

text:
Lambada levisi etelään päin, ja saapui Brasilian itärannikon keskiosiin Bahian osavaltioon ja Porto Seguroon. Siellä järjestettiin 1980-luvulla kasvavan suosion saanut karnevaali. Salvadorissa lambadaan tarttui forroa ja maxixea
. Lambada oli sanoituksiltaan yksinkertaista, alempien yhteiskuntaluokkien suosimaa kansanmusiikkia, jota Brasilian yläluokka ja keskiluokka pitivät roskamusiikkina, ja sen takia musiikki levisi vasta myöhään Etelä-Brasiliaan. Karnevaaleissa monesti soitetun lambada-musiikin sanat kertoivat rakkaudesta, erotiikasta, lambadasta ja Koillis-Brasilian karnevaaleista.


title: Lambada

text: Kesällä 1988 Lambada näytti yhdeltä tyyliltä, joka pysyy suosiossa vähän aikaa niin kuin "fricote"lle ja "ti-ti-ti":lle kävi. Kaoman tunnettu Lambada-kappale oli alkujaan bolivialaisen tanssiryhmän Los Kjarkasin "Llorando se fue", "Yksi joka jäi itkemään". Kappale perustui joiltain osin bolivialaiseen perinteeseen. Pian sen esitti Márcia Ferreira portugaliksi nimellä "Chorando se foi"


title: Lambada

text: 1988 ranskalainen yrittäjä Olivier Lamotte d'Incamps vieraili perinteisessä turistikohteessa Bahian Porto Segurossa ja huomasi paikallisten tanssivan Boliviasta levinnyttä lambada-kappaletta. Lamotte muodosti paikallisesta tanssiryhmästä "Touré Kunda"sta Kaoman. Yhtyeen laulaja Loalwa Braz lauloi "Chorando se foi"n nimellä "Lambada". Myöhemmin Los Kjarkas voitti oikeusjutun Kaomaa vastaan "Llorando"-kappaleen sävelmän tekijänoikeuksista. Kaoma-yhtyeen lambadaa soitettiin maailmalla 1988-1989. Vuoden 1989 kesähitti, Kaoman "Lambada"-kappale. portugaliksi "Chorando se foi" myi maailmalla viisi miljoonaa levyä. Lambada-villitys kesti vuoden 1989 loppupuoliskolla muutamia kuukausia. Lambada-villitys valtasi maailmaa taas kesällä 1990. Suomessa Lambadan lauloi Anna Hanski.


title: Lambada

text: Lambada heijastui eteläiseen Brasiliaan muun maailman kautta. Kun läntinen maailma kuunteli lambadaa, niin sitä kuunteli myös eteläinen Brasiliakin, koska Brasilian eliitti pyrkii jäljittelemään läntistä teollistunutta maailmaa. Etelä-Brasiliassa lambadaa alettiin soittaa muun muassa ylempien yhteiskuntaluokkien suosimissa diskoissa ja 1988 Bahian karnevaaleilla, jonne syntyi monia uusia lambada-yhtyeitä ja avattiin ensimmäiset "lambateria"t, lambadaan erikoistuneet yökerhot. Televisiossa soi saippuaoopperoiden seassa lambada. Moralistit paheksuivat seksikkäänäkin pidettyä lambadaa, ja kriitikot pitivät sitä muun muassa Silvano Michelinon sanoin "teennäisenä ja köyhänä". Siitä huolimatta Koillis-Brasiliaan syntyi monia uusia lambada-yhtyeitä, ja myös muutamat perinteiset brasilialaisen kansanmusiikin soittajat ja jotkut rockmuusikotkin innostuivat lambadasta.


title: Lambada

text:
Lambadan pohjalta tehtiin vuonna 1990 pari elokuvaa, suositumpi "Lambada" (1990) ("Lambada: Set the Night on Fire") ja huonompana pidetty
"The Forbidden Dance" ("Lambada - The Forbidden Dance/Forbidden Dance Is Lambada"). "Forbidden Dance" tehtiin kovalla kiireellä, kun elokuvalla haluttiin rahastaa lambadan ollessa vielä suosittu. Kumpikaan elokuva ei ollut erityisen suosittu USA:ssa.


title: Lambada

text: Lambada säilyi hyvin suosittuna Brasiliassa pari vuotta, ja lambada on Belémin seuduilla Parán osavaltiossa yhä laajalti tanssittu. Vuoteen 1995 mennessä lambada-aalto oli ohi. Vaikka Brasilia tunnetaan lambada-maana Kaoman takia, maassa on ollut monia muita musiikkityylejä, jotka vaihtuvat nopeaan tahtiin. Lambadan ansiosta Koillis-Brasilia nousi merkittäväksi musiikkikeskukseksi, varsinkin Salvador.


title: Lambada

text: Lambada on antanut vaikutteita zouk-tanssille ja muuttunut 80-luvun alusta paljon. Uusista tyyleistä Zouk-love on lähimpänä alkuperäistä lambadaa.


title: Vaalikuningas

text: Vaalikuningas on kuningas, joka on valittu vaaleilla eliniäksi asemaansa. Vaalikuninkaita oli keskiajalla Ruotsissa (vuoteen 1544) ja Tanskassa (vuoteen 1669). Myös Pyhän saksalais-roomalaisen keisarikunnan keisarit valittiin vaaleilla. Vaaliin oikeutettuja olivat yleensä vain korkeimpien aatelissukujen edustajat, esimerkiksi Pyhän saksalais-roomalaisen keisarikunnan keisarin vaaliin oli oikeutettu seitsemästä yhdeksään korkeaa aatelismiestä, joita kutsuttiin vaaliruhtinaiksi. Kuningaskandidaatit yleensä myös lahjoivat itselleen äänensä vaaliruhtinaiden keskuudesta.


title: Vaalikuningas

text: Nykyään vaalimonarkia on käytössä Malesian kuninkaan ja Paavin valinnassa.


title: Jóannes Eidesgaard

text: Jóannes Dan Eidesgaard (s. 19. huhtikuuta 1951 Tvøroyri, Färsaaret) on färsaarelainen poliitikko, joka toimi saarten pääministerinä helmikuusta 2004 syyskuuhun 2008, jonka jälkeen hän on toiminut valtiovarainministerinä.


title: Jóannes Eidesgaard

text: Eidesgaard syntyi Tvøroyrissa, Suðuroyn saarella, jossa hän toimi ensin opettajana. Hänet valittiin ensimmäisen kerran Løgtingiin, Färsaarten parlamenttiin, vuonna 1990. Vuonna 1996 hänestä tuli Färsaarten sosiaalidemokraattisen puolueen puoluejohtaja. 1998−2001 hän toimi myös delegaattina Tanskan parlamentissa.


title: Jóannes Eidesgaard

text: 2004 Eidesgaard valittiin pääministeriksi, jolloin hänestä tuli myös hallituksen päämies. Eidesgaardin seuraajana pääministerinä aloitti Kaj Leo Johannesen 26. syyskuuta 2008.


title: Lips

text: Lips on iNiS:n kehittämä ja Microsoft Game Studiosin julkaisema musiikki- ja rytmipeli. Peli julkaistiin Xbox 360:lle marraskuussa 2008. Pelin käyttäjät voivat kytkeytyä muihin musiikkilaitteisiin, esimerkiksi iPodiin, ja laulaa niihin tallennettujen kappaleiden mukaan.


title: Lips

text: "Lipsissä" voi tienata myös rytmipisteitä käyttämällä normaalia Xbox 360 -ohjainta eri rytmisoittimien soittoon. Mikrofonia ravistamalla saa aikaan taputuksia.


title: Lips

text: "Lipsissä" on useita erilaisia pelimuotoja, kuten esimerkiksi pommi, jonka sytytyslanka täytyy aina välillä sammuttaa vedellä, joka kertyy vesilasiin, kun laulu menee hyvin.


title: Välimeren unioni

text: Välimeren unioni on Euroopan unionin sekä Pohjois-Afrikan ja Lähi-idän maiden muodostama järjestö. Unioni keskittyy jäsenmaidensa ympäristö-, talous ja liikenneyhteistyöhön. Järjestön päämaja sijaitsee Barcelonassa.


title: Välimeren unioni

text: Välimeren unioni perustettiin 13. heinäkuuta 2008 Pariisissa Ranskan presidentti Nicolas Sarkozyn aloitteesta. Järjestö on jatkoa Barcelonan prosessille. Alun perin tarkoituksena oli, että vain Välimeren ympärillä olevat maat muodostaisivat unionin, mutta muiden EU-maiden, erityisesti Saksan, vastustuksen vuoksi kaikki EU-maat otettiin mukaan.


title: José Ángel Crespo

text: José Ángel Crespo Rincón (s. 9. helmikuuta 1987 Sevilla, Espanja) on espanjalainen jalkapalloilija. Hän edustaa tällä hetkellä italialaista Padovaa. Hän on pelipaikaltaan laitapuolustaja.


title: José Ángel Crespo

text: Crespo teki debyyttinsä Sevillan ykkösjoukkueessa pääsarjaottelussa Getafea vastaan 21. joulukuuta 2005. Hän kuitenkin palasi vielä Sevillan reservijoukkueeseen loppukaudeksi.


title: José Ángel Crespo

text: Kaudella 2007–2008 Crespo nostettiin uudelleen edustusjoukkueeseen, kun samaa paikkaa pelannut Antonio Puerta menehtyi yllättäen.


title: José Ángel Crespo

text: Vuoden 2008 joulukuussa Aston Villa ilmoitti olevansa kiinnostunut Cresposta, mutta hän kuitenkin jäi Sevillaan. Kaudeksi 2009–2010 hänet lainattiin samassa sarjassa pelaanneeseen Racing Santanderiin.


title: Roger Moens

text: Roger Moens (s. 26. huhtikuuta 1930 Erembodegem, Belgia) on entinen belgialainen juoksija, 800 metrin olympiamitalisti ja maailmanennätysmies.


title: Roger Moens

text: Moens edusti Belgiaa Helsingin olympialaisissa 1952 400 metrin ja 4 × 400 metrin juoksuissa pudoten kummassakin lajissa alkuerissä jatkosta. Seuraavana vuonna hän juoksi 800 metrillä ennätyksensä 1.48,8, jota kohensi vuoden 1954 Belgian mestaruuskilpailuissa lukemiin 1.47,5. Tulos nosti hänet Bernin EM-kilpailujen ennakkosuosikiksi, mutta hän joutui tyytymään hyvätasoisessa kilpailussa viidenteen sijaan ajalla 1.47,8.


title: Roger Moens

text: Moens rikkoi 3. elokuuta 1955 Oslon Bislettillä 16 vuotta voimassa olleen Rudolf Harbigin 800 metrin maailmanennätyksen juostuaan ajan 1.45,7. Seuraavana vuonna hän oli alkukaudesta hyvässä kunnossa, mutta kärsi pahasta jalkavammasta ennen Melbournen olympialaisia, eikä voinut osallistua loppukilpailuun. Vuoden 1957 Bislettin kisoissa hän kukisti kaikki Melbournen mitalistit ajallaan 1.46,0.


title: Roger Moens

text: Moens ei osallistunut Tukholman EM-kilpailuihin 1958 riitauduttuaan seuransa kanssa. Viimeisissä suurkisoissaan, Rooman olympialaisissa 1960, hän saavutti ainoan arvokisamitalinsa, hopean. Moens oli puolimatkassa toisena Christian Wäglin jälkeen. Loppusuoralla Moens johti kilpailua ja hellitti hieman huomattuaan toisena olleen George Kerrin putoavan vauhdistaan. Muutama metri ennen maalia Peter Snell, joka oli tuolloin vielä melko tuntematon, yllätti kuitenkin Moensin sisäkautta. Snell voitti kultaa uudella olympiaennätyksellä 1.46,3, Moens jäi kaksi kymmenystä. Samoissa kilpailuissa hän kuului myös Belgian pitkän viestin joukkueeseen, joka putosi alkuerissä jatkosta.


title: Tết

text: Tết, oikeammin Tết Nguyên Đán, on vietnamilainen uudenvuoden juhla. Se perustuu kuukalenteriin ja osuu 21. tammikuuta – 21. helmikuuta väliselle ajalle ja on yleensä samaan aikaan kiinalaisen uudenvuoden kanssa.


title: Tết

text: Tet-juhla jakautuu kolmeen osaan, jotka ovat "Tất Niên" (juhlan valmistautumisen aika), "Giao Thừa" (uudenvuodenaatto) sekä itse juhlapäivä "Tân Niên".


title: Tết

text: Tết-päivänä vietnamilaiset kunnioittavat esi-isiään ja juhlivat vuoden alkua perheensä kanssa. Agraariyhteiskunnassa se oli harvinainen tilaisuus viettää useita vapaapäiviä sadonkorjuun ja uuden sadon kylvämisen välillä.


title: Tết

text: Tết on tärkeä päivä vietnamilaisten uskonnossa ja uskomuksissa, ja sitä varten siivotaan ja kunnostetaan kotia, hankitaan uudet vaatteet ja maksetaan vanhat velat pois mahdollisuuksien mukaan.


title: Aki Wahlman

text: Aki Wahlman (s. 1964 Laitila) on suomalainen keittiömestari, opettaja ja yrittäjä. Hän on tullut tunnetuksi muun muassa Kokkisota, Liemessä ja Mitä tänään syötäisiin? -televisio-ohjelmien kautta.


title: Aki Wahlman

text: Wahlman voitti Vuoden kokki -kilpailun vuonna 1996. Hän edusti Suomea kansainvälisessä Bocuse d’Or -kilpailussa vuonna 1997. Vuonna 2006 hän julkaisi kirjan "Kokki ja kokkioppilaat".


title: Aki Wahlman

text: Wahlman on naimisissa ja hänellä on kaksi lasta.


title: Taitomerkki

text:
Taitomerkki on partiolaisten käyttämä urhelilusuoritusta, tehtävää tai taitoa osoittava yleensä vaatteisiin ommeltava kankainen suoritusmerkki.
Taitomerkkejä on ollut paljon eri aloilta. Jo kolkkapojilla oli omat taitomerkkinsä: niitä oli yhteensä 30 kolmeen eri ryhmään jakautunutta. Teemoina olivat Touhut, Ammatti ja Palvelu. Palveluryhmässä oli myös ainoa merkki, jossa oli hiukankaan poliittista leimaa: Suomen Pojan merkki, jonka vaatimuksiin kuului mm. kunniapartiolainen marsalkka Mannerheimin elämäkerran tuntemus sekä vähintään kolmen isänmaallisen laulun osaaminen.


title: Taitomerkki

text: Alkuperäiset merkit olivat aikakautensa mukaisia eli sisälsivät kiinnekohtia tuolloiseen yleiseen elämään, mutta esimerkiksi jo 1960-luvulle tultaessa oli joukosta pudotettu mm. kotieläinhoitajan merkki ja korvattu autoilijan merkillä, samoin räätälin ja suutarin merkit oli yhdistetty käsityöläisen merkiksi.


title: Taitomerkki

text: Nämä merkit olivat kolmionmuotoisia kärki alaspäin kannettavia. Alun perin niillä oli kullakin oma värinsä, mutta jo 1960-luvulla väreiksi vakiintui musta painatus oranssinvärisellä pohjalla. Merkit ovat huopakankaisia.


title: Taitomerkki

text: Taitomerkkien alat vaihtelivat askartelusta terveystietoon. Urheilua käsitteleviä oli yleisurheilu-, talviurheilu- ja uintimerkit.


title: Taitomerkki

text: Suoritetut merkit hankki kolkkajohtaja yhteishankintana Partio-Aitasta ja jakoi ne kunkin osaston parvi-illaksi kutsutussa viikkokoontumisessa. Yleensä tämä tehtiin sinä iltana kun uudet kolkkapojat antoivat partiolupauksensa eli pääsääntöisesti kerran vuodessa.


title: Taitomerkki

text: Myös kesäleirin jälkeen ensimmäisessä syksyn parvi-illassa voitiin jakaa leirin aikana suoritettuja merkkejä. Vain lippukunnan huivimerkistä perittiin nimellinen omakustannehinta, suoritus- ja lupausmerkit kustansi lippukunta.


title: Taitomerkki

text: Tonttujen taitomerkit olivat samanlaisia kuin kolkkapoikien, vain väri oli musta painatus valkoisella pohjalla. Aiheet olivat enemmän kodinhoitoon, kotitalouteen ja käsitöihin painottuvia, kuten aikakaudella oli tapana. Joukossa oli pari urheilumerkkiäkin, mm. talviurheilu- ja uintimerkit.


title: Taitomerkki

text: Muilta osin käytäntö oli yhteneväinen eli sama kuin kolkkapojilla.


title: Taitomerkki

text:
Vartiolaisilla oli omat taitomerkkinsä. Ne ovat nelikulmaisia, valkoiselle kangaspohjalle applikoituja merkkejä, joissa sinisellä tehty kuvio on sijoitettu ympyrään. Merkin koko oli noin tuuman verran kanttiinsa ja niitä kannettiin oikean hihan yläsauman alapuolella, kaksi rinnakkain ja enintään neljää yhtaikaisesti.
Näitä merkkejä puolestaan oli useita kymmeniä eri aloilta.


title: Taitomerkki

text: Tyttöjärjestöllä oli omat vastaavat merkkinsä ja käytäntö oli pitkälti yhtenevä. Vain aiheissa oli sukupuolen mukaista painotusta.


title: Taitomerkki

text: Nämä varttuneemmille tarkoitetut merkit suoritettiin usein kursseina ja niiden alat vaihtelivat yhteiskunnallisesta palvelusta ja uskonnosta aina voimisteluun ja yleisurheiluun. Monen merkin suoritus tapahtui suorittamalla kansallisen luokan vaatimukset, esim. Voimistelumerkkiin kansallisen II luokan mukainen ja Yleisurheilumerkkiin kansallisen B-luokan mukaiset suoritukset. Näiden suoritusten taso vastasi silloisen yhteiskoulun IV - V luokkien (peruskoulun 8 - 9. luokkien) voimistelu- ja urheiluopetusta. Olikin tavallista, että näiden merkkien suoritukset otti vastaan oma voimistelunopettaja, joista monet olivat partionjohtajia tai lippukunnan vanhempainneuvoston jäseniä.


title: Taitomerkki

text: Niiden yläpuolella olivat vielä ryhmämerkit: vartiolaisilla Orava ja Ilves, eräpojilla Hirvi ja Karhu. Ne olivat hiukan suurempia, joissa oli sinisessä ympyrässä ruskealla applikoitu merkin tunnuseläin. Viisi taitomerkkiä saattoi vaihtaa yhteen ryhmämerkkiin.


title: Taitomerkki

text: Oravamerkin pakollinen erikseen nimetty suoritettava oli Ensiapumerkki, jonka sai suorittamalla SPR:n Ea2 -kurssin.


title: Taitomerkki

text: Ensiapumerkin sai vaihtaa SPR:n lääkintäpalvelumerkkiin, jos oli ollut vähintään vuoden ajan SPR:n paikallisen ensiapuryhmän jäsen ja osallistunut sen toimintaan aktiivisesti. SPR:n merkit olivat ainoita taitomerkkejä, joita ei vaihdettu ryhmämerkkeihin.


title: Taitomerkki

text: Oravamerkkiä kannettiin oikeassa hihassa taitomerkkien paikalla, ylempiä vasemmanpuoleisen rintataskun läpässä. Ryhmämerkit vaihdettiin korkeampiin suorittamisen mukaan, jolloin niitä varten suoritetut taitomerkit poistettiin. Seuraavaa ryhmämerkkiä varten suoritettuja taitomerkkejä sai kantaa kunnes tuli aika vaihtaa ne korkeampaan ryhmämerkkiin. Karhumerkkiä kannettiin yksinään.


title: Taitomerkki

text: Ilves-merkissä piti joukossa olla yksi liikuntakasvatuksen alan merkki. Hyvin suosittu oli uintimerkki, jonka sai suorittamalla Suomen Uimaopetus- ja Hengenpelastusliitto ry:n uimakandidaatin tutkinnon.


title: Taitomerkki

text: Suoritetut merkit hankki tehtävään määrätty partionjohtaja lippukunnanjohtajan allekirjoittamalla kaavakkeella ja merkit jaettiin lippukunnan tilaisuudessa. Niistä perittiin nimellinen korvaus joka vastasi omakustannehintaa.


title: Taitomerkki

text: Eräpojille 1960-luvulla siirrettyjä ylempiä ryhmämerkkejä varten piti suorittaa useita harrastetutkintoja, jotka olivat laaja-alaisempia tutkielmia ja suorituksia jostain erityisalasta. Vesipartioinnissa olennaiseksi osaksi toimintaa muotoutui matruusintutkinto, johon kuului käytännön osina 48 tunnin palvelus vesillä ja vähintään 24 tunnin palvelu aluksen kunnostuksessa.


title: Taitomerkki

text: 1970-luvun suuressa kokonaisuudistuksessa taitomerkitkin joutuivat muutoksen kohteeksi. Ryhmämerkit entisessä muodossa poistettiin kokonaan.


title: Taitomerkki

text: Nykyisen määritelmän mukaan taitomerkkien tarkoituksena on innostaa aktiiviseen toimintaan ja totuttaa tavoitteelliseen työskentelyyn.


title: Taitomerkki

text:
Hyväksytyn tehtäväsuorituksen tai suoritussarjan jälkeen on oikeus hankkia ko. taitomerkki ja käyttää sitä oikeassa hihassaan. Suorituksessa perehdytetään suorittaja johonkin tiettyyn aiheeseen. Taitomerkki suoritetaan yleensä koko vartion tai lauman kanssa yhdessä, joskus myös yksin tai parisuorituksena.
Taitomerkit on jaettu sudenpentujen ja vartiolaisen taitomerkkeihin.
Sudenpentujen taitomerkit ovat kolmion muotoisia ja vartioikäisten pystymallisia suorakaiteen muotoisia kangasmerkkejä, jotka ovat jaetut kahteen tasoon; kisällitaso ja mestaritaso.


title: Taitomerkki

text: Taitomerkit ommellaan itse oikeaan hihaan kahteen riviin alkaen olkapäästä.


title: Fucking Disco

text: Fucking Disco on suomalaisen punkyhtyeen Rattuksen vuonna 1981 omakustanteena julkaistu EP-levy, josta otettiin yhteensä 300 kappaleen painos kahdessa erässä. Osa levyistä toimitettiin myytäväksi Englantiin. Vuonna 2008 saksalainen Höhnie Records puolestaan julkaisi EP:n 500 kappaleen uusintapainoksena.


title: Fucking Disco

text: Rattuksen jäsenet esiintyvät kansiteksteissä taiteilijanimillä Goljat (Jake), Hindi (Tomppa) ja Bongo (Vellu). Levyn etukannessa on yhtyeen kirjoittama arvostelu EP:stä, joka myöhemmin julkaistiin sellaisenaan "Soundi"-lehdessä ja takakannessa Johanna-levy-yhtiön Rattukselle lähettämä kielteinen palaute. Musiikillisesti levy on monipuolisempi kuin yhtyeen vuotta aikaisemmin julkaistu ensisingle. "Fucking Disco" sisältää perinteisen punkin lisäksi myös vaikutteita ska- ja diskomusiikista.


title: Divine Heresy

text: Divine Heresy on amerikkalainen metallimusiikkia soittava yhtye, jonka perusti Fear Factoryn kitaristi Dino Cazares. Vaikka yhtyeen juuret juontuvat vuodelle 2002, aloitti se virallisesti toimintansa vuonna 2006. Kitaristi Cazaresin lisäksi yhtyeeseen kuuluvat entinen Vital Remains-ja nykyinen World Under Blood-rumpali Tim Yeung, entinen Nile-basisti Joe Payne ja laulaja Travis Neal. Entinen laulaja Tommy "Wext" Cummings erotettiin Divine Heresystä keikan aikana sattuneen tappelun takia 26. huhtikuuta 2008. Uutta laulajaa varten pidettyjen koe-esiintymisten jälkeen ilmoitettiin 14. päivä elokuuta, että uudeksi laulajaksi tulisi The Bereaved-laulaja Travis Neal.


title: Divine Heresy

text: Yhtyeen ensimmäinen albumi "Bleed the Fifth" julkaistiin 28. päivä elokuuta 2007 ja se myi ensimmäisellä viikolla 2700 kappaletta. Saaden yleisesti hyviä arvioita, Eduardo Rivaria Allmusicista kommentoi albumin "lyövän lähes täydelliseen tasapainoon varmuuden ja innovaation välille".


title: Divine Heresy

text: 28. päivänä heinäkuuta 2009 Divine Heresy julkaisi toisen albuminsa "Bringer of Plagues". Se on yhtyeen ensimmäinen levy Travis Nealin, uuden laulajan, kanssa. Dino Cazares toimi albumin tuottajana yhdessä Dirty Icon-tuottajatiimin (Lodan Mader ja Lucas Baker) kanssa. Ennen julkaisua yhtyeen Myspace-sivulle laitettiin kuunneltavaksi kaksi uutta kappaletta, "Undivine Prophecies" ja "Bringer of Plagues".


title: Dharmakustannus

text: Dharmakustannus on Dharmakeskus-nimisen meditaatiokeskuksen yhteydessä toimiva yhtymä, joka julkaisee suomennoksia buddhalaisuuden perusteoksista sekä musiikkia ja videoita.


title: Napsut

text: Napsut ("Myiarchus") on tyrannien heimoon kuuluva lintusuku.


title: Papyrus 26

text: Papyrus 26 on varhainen Egyptistä löytynyt kreikankielinen kopio Uudesta testamentista. Se on papyruskäsikirjoitus Roomalaiskirjeestä, sisältäen kirjan 1. luvun jakeet 1-16. Käsikirjoitus on paleografisesti ajoitettu 500-600-luvuille.


title: Papyrus 26

text: Sitä säilytetään nykyään Southern Methodist University:ssä Dallasissa, Teksasissa.


title: Lybia tesselata

text: Lybia tesselata on taskurapu, jota joskus pidetään riutta-akvaarioissa, varsinkin pienissä nanoriutta-tyyppisissä altaissa.


title: Lybia tesselata

text: Se elää symbioosissa kahden pienikokoisen "Bunodeopsis"-sukuun kuuluvan merivuokon kanssa. Vuokot tarttuvat ravun kahteen raajaan. Kun rapu vaihtaa kuorta, vuokkojen on siirryttävä sen uuteen kuoreen. Sitä kutsutaan englanniksi nyrkkeilijätaskuravuksi ("boxer crab") tai pom-pom-ravuksi, koska vuokot muistuttavat nyrkkeilijänhanskoja tai cheerleading-tyttöjen käyttämiä viuhkoja.


title: Lybia tesselata

text: "Lybia tesselata" jää melko pienikokoiseksi, alle kaksisenttiseksi. Sen vartalo on litteä ja raajat suhteessa pitkät. Kuoren pohjaväri on beige, ja sitä kirjovat kapeat mustat viirut ja leveämmät valkeat ja suklaanruskeat kuviot. Naaraan erottaa leveämmästä pyrstöstään.


title: Lybia tesselata

text: "Lybia tesselata" on kotoisin trooppisilta merialueilta: sitä on tavattu Afrikasta, Indopasifiselta merialueelta ja Marshallin saarilta.


title: C. F. W. Walther

text: Carl Ferdinand Wilhelm Walther () oli amerikkalaisen luterilaisen Missouri-synodin ensimmäinen presidentti ja myös sen merkittävin teologi.


title: C. F. W. Walther

text: Walther syntyi papin poikana Langenchursdorfin kylässä silloisessa Saksin kuningaskunnassa. Lokakuussa 1829 hän pääsi opiskelemaan teologiaa Leipzigin yliopistoon. Jo varhain hän joutui keskeyttämään opiskelunsa kuudeksi kuukaudeksi sairastuttuaan keuhkotautiin, joka miltei koitui hänen kohtalokseen. Sairautensa aikana hän tutustui lähemmin Martti Lutherin tuotantoon ja vakuuttui siitä, että hänen opetuksensa olivat täysin Raamatun mukaisia. Valmistuttuaan yliopistosta Walther työskenteli kolme vuotta yksityisopettajana Kahlan kaupungissa Thüringenissä.


title: C. F. W. Walther

text: 15. tammikuuta 1837 hänet ordinoitiin papiksi Bräunsdorfin seurakuntaan Saksissa. Pian hän ajautui kuitenkin konfliktiin Saksin hallinnon kanssa, koska uskoi näiden poikkeavan historiallisesta luterilaisuudesta ja näin opettavan vääriä oppeja.


title: C. F. W. Walther

text: Walther ja useat muut hänen laillaan ajattelevat henkilöt liittyivät yhteen dresdeniläisen pastori Martin Stephanin johdolla. Marraskuussa 1838 noin 800 saksilaista lähtivät siirtolaisiksi Yhdysvaltoihin, koska eivät kotimaassaan voineet harjoittaa uskontoaan haluamallaan tavalla. Siirtolaiset saapuivat New Orleansiin 5. tammikuuta 1839 ja valtaosa siirtolaisista asettui asumaan Missourin Saint Louisiin. Siirtokunnan ensimmäinen piispa oli edellä mainittu Martin Stephan, mutta hän joutui pian jättämään yhteisön jouduttuaan syytetyksi seksuaalisista väärinkäytökisistä sekä lahjonnasta. Jäljelle jääneistä papeista Carl Walther nautti suurinta arvostusta. Hän toimi pappina Perryn piirikunnan Dresdenissä vuoteen 1841 asti, kunnes kutsuttiin edesmenneen veljensä seuraajaksi Saint Louisiin.


title: C. F. W. Walther

text:
Stephanin erottamisesta seuranneen kriisin johdosta yhteisössä käytiin perusteellisia keskusteluja siitä, oliko heidän yhteisönsä edelleen osa Saksin kirkkoa vai kokonaan uusi kirkko. Carl Walther muodosti kantansa Lutheriin ja sai ajettua läpi näkemyksen, että he olivat uusi, itsenäinen kirkko, joka oli tyystin vapaa aiemmista määräyksistä ja rakenteista.
Toukokuussa 1841 Walther asetettiin virkaansa Saint Louisin kolminaisuuden kirkossa, jota virkaa hän sitten hoiti aina kuolemaansa asti. Saman vuoden syyskuussa hän avioitui neiti Emilie Buengerin kanssa. Perheeseen syntyi kaikkiaan kuusi lasta.


title: C. F. W. Walther

text: 26. huhtikuuta 1847 perustettiin Missouri-synodi (). Walther toimi synodin ensimmäisenä presidenttinä vuosina 1847–1850 ja uudelleen 1864–1878. 40 vuoden aikana Walther toimi kirkon piirissä useissa eri viroissa sekä perusti ja päätoimitti useita luterilaisia aikakausijulkaisuja, kuten "Der Lutheraner" ja "Lehre und Wehre". Hän myös kirjoitti useita teologisia kirjoja, joista tunnetuin lienee "The Proper Distinction Between Law and Gospel".


title: C. F. W. Walther

text: Walther kuoli Saint Louisissa 7. toukokuuta 1887 ja hänet haudattiin Concordia-hautausmaalle, jonne myöhemmin pystytettiin hänen mausoleuminsa.


title: Game Genie

text: Game Genie on pelikonsoleille tarkoitettu lisävaruste. Se on niin sanottu huijausmoduuli eli muuttaa pelien toimintaa pelaajan määräämällä tavalla. Pelaaja voi saada peleissä esimerkiksi lisää elämiä ja paremmat aseet.


title: Game Genie

text: Game Genie on saatavilla seuraaville pelikonsoleille:


title: Game Genie

text: Game Genie -laitteeseen kiinnitetään pelimoduuli, minkä jälkeen laite asetetaan pelikonsoliin. Konsoli käynnistetään, jolloin Game Genie -ruutu tulee näkyviin. Pelaaja syöttää yhden tai useamman koodin. Lopuksi pelaaja käynnistää pelin, ja Game Genie vaikuttaa sen toimintaan koodien mukaisesti.


title: Game Genie

text: Jokaiselle pelille on eri koodit. Niitä löytyy muun muassa Game Genien ohjekirjasta ja internetistä. On myös mahdollista muutella olemassaolevia koodeja ja keksiä itse uusia.


title: Michel Jazy

text: Michel Jazy (s. 13. kesäkuuta 1936 Oignies, Ranska) on entinen ranskalainen juoksija. Hän on olympiamitalisti, kaksinkertainen Euroopan mestari ja viestit mukaan lukien yhdeksänkertainen maailmanennätysmies.


title: Michel Jazy

text: Jazy sijoittui kymmenenneksi Tukholman 1958 EM-kilpailujen 1 500 metrillä. Rooman olympialaisissa 1960 hän saavutti samalla matkalla hopeaa ajalla 3.38,4 Herb Elliottin voittaessa kilpailun uudella maailmanennätystuloksella 3.35,6.


title: Michel Jazy

text: Jazy teki ensimmäisen kaikkiaan seitsemästä henkilökohtaisesta maailmanennätyksestään juostessaan 14. kesäkuuta 1962 Pariisissa 2 000 metrillä ajan 5.01,6. Vain kolmetoista päivää myöhemmin hän paransi St. Maur'ssa 3 000 metrin ME:n lukemiin 7.49,2. Saman vuoden syyskuussa hän voitti Belgradin EM-kilpailuissa kultaa 1 500 metrillä ajalla 3.40,9 – hopeamitalisti Witold Baran hävisi yli sekunnin. Kesäkuussa 1963 hän teki Pariisissa kahden mailin maailmanennätyksen 8.29,6. Saman vuoden heinäkuussa hän juoksi 1 500 metrillä Euroopan-ennätyksen 3.37,8.


title: Michel Jazy

text: Tokion olympialaisissa 1964 Jazy lähti 5 000 metrin kilpailussa irtiottoon viimeisen kierroksen alkaessa. Takasuoralla hän kasvatti eron seuraaviin jo kymmeneen metriin ja johti kilpailua vielä 50 metriä ennen maalia, mutta putosi lopulta neljänneksi vain kaksi kymmenystä hopeasta jääneenä.


title: Michel Jazy

text: Kesäkuussa 1965 Jazy rikkoi neljä maailmanennätystä. Hän juoksi 9. kesäkuuta Rennesissä mailin maailmanennätyksen 3.53,6. Kaksi viikkoa myöhemmin hän paransi Melunissa kahden mailin ME:n lukemiin 8.22,6 ja rikkoi samalla omissa nimissään olleen 3 000 metrin maailmanennätyksen ajalla 7.49,0. Kaksi päivää myöhemmin hän teki parhaan osuusajan Ranskan 4 × 1 500 metrin viestijoukkueen juostessa uuden maailmanennätyksen 14.49,0.


title: Michel Jazy

text: Kesäkuussa 1966 Jazy paransi 1 500 metrin Euroopan-ennätyksen aikaan 3.36,4 ja kymmenen päivää myöhemmin aikaan 3.36,3. Hän voitti Budapestin EM-kilpailuissa 1966 kultaa 5 000 metrillä kukistaen Harald Norpothin yli sekunnilla – Jazyn aika oli 13.42,8. 1 500 metrillä hän saavutti Bodo Tümmlerin jälkeen hopeaa ajalla 3.42,2. Jazy teki viimeisen henkilökohtaisen maailmanennätyksensä 12. lokakuuta 1966 St. Maur'ssa juostessaan 2 000 metriä ajassa 4.56,2.


title: Michel Jazy

text: Jazy voitti Ranskan mestaruuden 800 metrillä vuosina 1961 ja 1962, 1 500 metrillä vuosina 1956, 1957, 1958, 1960, 1963 ja 1964, 5 000 metrillä vuonna 1966 sekä maastojuoksussa vuosina 1965 ja 1966. ME- ja EE-lajiensa lisäksi hän juoksi Ranskan ennätyksiä muun muassa 800 metrillä (parhaimmillaan 1.47,1 vuonna 1962), 880 jaardilla (1.48,0 vuonna 1962) ja 1 000 metrillä (parhaimmillaan 2.19,1 vuonna 1963).


title: Skinny

text: Skinny (suomessa myös "naku") on lähes karvaton marsurotu. Skinny-rotuiset marsut ovat enimmäkseen kaljuja, mutta niillä on yleensä karvaa kuonossa, tassuissa ja koivissa. Joillain yksilöillä on pörröistä karvaa myös selässä. Terveen skinny-marsun iho on enimmäkseen pehmeää ja siinä on poimuja koipien ja niskan ympärillä; vartalo on pyöreä eivätkä selkäranka tai kylkiluut erotu.


title: Skinny

text:
Nykyinen skinny-rotu sai alkunsa karvaisten marsujen ja karvattoman laboratoriokannan risteytyksestä. Skinnyyn vaikuttanut laboratoriokanta polveutui luultavasti Montreal's Institute Armand Frappierissa, Hartleyn laboratorion marsuyhteisöstä, jossa vuonna 1978 havaittiin spontaani geenimutaatio. Eläimet lähetettiin vuonna 1982 Charles Rivers -laboratoriolle laboratoriomarsujalostukseen ja niiden jälkeläiset ovat nykyään yleisiä koe-eläimiä ihoon liittyvissä tutkimuksissa. Kyseessä on kanta, jota jalostetaan ristiin muiden rotujen kanssa ja jolla on normaali kateenkorva ja immuunisysteemi.
Karvattomien marsujen fysiologia ei eroa karvapeitteisten marsujen fysiologiasta millään merkittävällä tavalla. Ne tosin saattavat syödä hieman enemmän säilyttääkseen ruumiinlämpönsä. Optimilämpötila karvattoman marsun pitoon on 24—26 °C eli pari astetta enemmän kuin karvapeitteisille marsuille.


title: Skinny

text: Karvattomien marsujen iho muistuttaa suuresti ihmisen ihoa, mutta sen tarpeet ovat samat kuin muillakin marsuilla. Paljas nahka rikkoutuu herkästi ja siihen tarttuu helposti sieni-infektioita. Jopa sellaisille karvattomille marsuille, jotka eivät koskaan ole olleet auringonvalossa, voi kehittyä melanooma , mutta tämä on erittäin harvinaista.


title: Skinny

text: Skinny-marsuja pidetään sisätiloissa ja niiden häkeissä pidetään usein huopia tai kangaspusseja, joihin ne voivat piiloutua lämmittelemään. Rodun jalostusprotokolla edellyttää ulkosiitosta karvaisten karvattomuusgeenin kantajien kanssa joka toinen sukupolvi. Tämä on tärkeä vaihe jalostusta, ja siksi skinny on huono rotuvalinta harjaantumattomalle kasvattajalle.


title: Skinny

text: Skinny-marsut syntyvät miltei karvattomina ja saavat kasvaessaan karvoitusta, joten niiden karvoituksen määrä vaihtelee eri-ikäisinä. Karvaiset karvattomuusgeenin kantajat ovat karvaisia läpi elämänsä, mutta kantavat karvattomuusgeeniä ja voivat saada karvattomia jälkeläisiä.


title: Skinny

text: Skinny on varsin uusi rotu lemmikkinä, mutta sen suosio kasvaa Kanadassa, Euroopassa, Skandinaviassa, Venäjällä ja Yhdysvalloissa, minne se tuotiin vasta 1990-luvun lopulla.


title: Power electronics

text: Power electronics on rytmistä ja aggressiivista noisea. Siinä esiintyy usein myös laulamista, ja sanoitusten aiheet ovat monesti rajuja. Yksi ensimmäisistä ja tunnetuimmista power electronics -yhtyeistä on Whitehouse.


title: Monhiitat

text: Monhiitat ("Xolmis") on tyrannien heimoon kuuluva lintusuku. Sukuun kuuluu 8 lajia.Ruskoperämonhiitta ("Neoxolmis rufiventris") ei kuulu monhiittojen sukuun.


title: Yrjö Saarnion Polkkayhtye

text:
Yrjö Saarnion Polkkayhtye on albumi, joka sisältää suomalaisen Yrjö Saarnion radioon vuonna 1955 soittamia levytyksiä, joissa ovat mukana
Olavi Virta, Georg Malmsten ja Henry Theel. Näitä kappaleita ei ole ennen julkaistu millään äänitteellä, joten siinä mielessä levy on täynnä historiallista aineistoa. Laadultaan nauhoitukset ovat korkeatasoisia.


title: Yrjö Saarnion Polkkayhtye

text: Levyn kappaleet on lähetty Radiossa kolmessa jaksossa 19. helmikuuta 1955, 25. kesäkuuta 1955 ja 1. tammikuuta 1956.


title: Rosvoväijyt

text: Rosvoväijyt ("Conopias") on tyrannien heimoon kuuluva lintusuku. sukuun kuuluu 4 lajia.


title: Bionic Commando

text: Bionic Commando (Japanissa nimellä Top Secret) on Capcomin vuonna 1987 julkaisema kolikkopeli. Brittiläinen Software Creations käänsi ja Go! julkaisi sen myöhemmin myös useille kotitietokoneille (Amiga, Amstrad CPC, Atari ST, Commodore 64, ZX Spectrum).


title: Bionic Commando

text: "Bionic Commandon" päähahmo on pelin nimenkin mukaisesti kommando, jolla on varusteenaan bioninen käsivarsi, josta se voi singota heittokoukun ja sen avulla heijata itseään eteenpäin pelialueella. Vaikka kyseessä onkin tasohyppelypeli, pelaaja ei kykene hyppäämään, vaan kuilujen ja esteiden ylittämisessä on käytettävä apunaan bionista käsivartta.


title: Bionic Commando

text: 8-bittisen Nintendon käännös pelistä tehtiin kokonaan uudestaan, ja siihen sisältyy uutena piirteenä esimerkiksi karttanäyttö, josta valitaan alue. Capcom mainostikin peliä Yhdysvalloissa "Commando"-pelin jatko-osana ja vertasi pelin päähahmoa "Commandon" Super Joe -nimiseen päähahmoon. Myöhemmin Super Joe lisättiin Bionic Commandon NES-version vaihtoehtoiseksi pelihahmoksi.


title: Bionic Commando

text: Pelin NES-versiosta tuli varsin suosittu. Niko Nirvi arvioi myös suoraan kolikkopeliin perustuneet tietokonekäännökset varsin hyviksi MikroBitti-lehden vuoden 1988 syyskuun numerossa. Tietokonekäännökset eivät kuitenkaan saaneet lehdistössä varauksettomia kehuja. Commodore 64:lle pelistä ilmestyi kaksi versiota, joista toista on pidetty ala-arvoisena.


title: Bionic Commando

text: Tim Follin sovitti kolikkopelin soundtrackin tietokonekäännöksiin. Etenkin Amigan ja Commodore 64:n versioiden musiikit ovat jääneet elämään harrastajien piirissä. NES-versiossa on kokonaan uudet musiikit ja niistäkin on tehty remiksauksia 2000-luvulla.


title: Bionic Commando

text: Pelissä seurattavan päähahmon on tarkoituksena ujuttautua vihollisen tukikohtaan ja estää tämän aikeet laukaista ohjuksia. Onnistuakseen tässä pelaajan on läpäistävä viisi seuraavaa tasoa.


title: The Academy Is…

text: The Academy Is… on rockyhtye Chicagosta. Aiemmin yhtye kulki nimellä The Academy, mutta vuonna 2004 lisäsivät nimen loppuun ”is…” välttääkseen sekaannusta muihin jo olemassa oleviin samannimisiin yhtyeisiin.


title: The Academy Is…

text: Yhtye sai alkunsa noin vuonna 2002, kun William Beckett ja Michael ”Mike” Carden päättivät tehdä musiikkia yhdessä. Myöhemmin samana vuonna pojat löysivät basistin ryhmälleen. Williamin hyvän ystävän Jason Siskan (joka on MTV3:llakin pyörineestä Selviytyjät ohjelmasta tuttu) pikkuveli Adam T. Siska, joka oli noihin aikoihin vain neljätoista, innostui Williamin ja Miken ideasta ja liittyi yhtyen riveihin. Mike DelPrincipe löysi tiensä rumpuihin ja AJ LaTrace toiseksi kitaristiksi Mike Cardenin rinnalle. Ja näin The Academy Is… syntyi.


title: The Academy Is…

text: Vuonna 2004 Fall Out Boy yhtyeen basisti Pete Wentz törmäsi yhtyeeseen ja nähtyään heidän esiintyvän, suostutteli levy-yhtiö Fueled by Ramenin ottamaan nämä riveihinsä, ja näin myös kävi. Heti levytyssopimuksen saatuaan pojat aloittivat työskentelyn ensimmäisen studioalbuminsa parissa. Erimielisyydet AJ LaTracen sekä Mike DelPrincipen välillä päätyivät siten, että molemmat jättivät yhtyeen ennen kuin ensimmäinen levy oli ehditty julkaista. Pian yhtye kuitenkin löysi tyhjiin rumpuihin Andy ”The Butcher” Mrotekin sekä Tom Conradin toiseen kitaraan. The Academy is… sai ensimmäisen levynsä "Almost Here" valmiiksi ja se julkaistiin 8. helmikuuta 2005.


title: The Academy Is…

text: Yhtyeellä riitti kiertueita seuraavat vuodet. Helmikuussa 2006 "Truckstops and Statelines"-kiertueella pojat olivat ensimmäistä kertaa pääesiintyjänä, ja heidän suosionsa kasvoi tasaista vauhtia nuorten keskuudessa. Kesän 2006 "Warped Tour" kiertueen jälkeen pojat pitivät taukoa keikkailusta ja aloittivat toisen albuminsa kirjoittamisen. Mutta syyskuun loppupuolella 2006 yhtyeen sisällä oli taas alkanut kyteä erimielisyyksiä ja lopputuloksena Tom Conrad potkaistiin ulos yhtyeestä. Tämä ei kuitenkaan saanut Conradia unohtamaan musiikkia, nykyään hän soittaa kitaraa indie-yhtyeessä nimeltään The Empires ja hänelle kuuluu hyvää.


title: The Academy Is…

text: The Academy Is… aloitti toisen levynsä äänittämisen ilman toista kitaristia. Australialainen kitaristi Michael Guy Chislett auttoi yhtyettä äänittämisessä. Ennen levyn julkaisua hänet oli otettu yhtyeen vakituiseksi jäseneksi. Toinen levy "Santi" julkaistiin 3. huhtikuuta 2007.


title: The Academy Is…

text: Kolmas albumi "Fast Times At Barrington High" julkaistiin 19. elokuuta 2008.


title: Virityspaja

text: Virityspaja (englanniksi "Chop Shop") on Discovery Channelin tuottama tv-ohjelma. Ohjelmassa romuautoja korjataan hienoiksi ja rekisteröidään tieliikenteen sopiviksi. Ohjelman tapahtumat noudattavat tarkkaa käsikirjoitusta, joten se ei varsinaisesti ole tosi-tv ohjelma. Suomessa ohjelmaa esittää tv-kanava Jim. Ohjelman päähenkilöt ovat autosuunnittelija Leepu Anwlia ja mekaanikko Bernie Fineman.


title: Abraham Arbelalainen

text: Abraham Arbelalainen (? – noin 348) (tunnetaan myös nimellä Abramius) oli Arbelan piispa Assyriassa.


title: Abraham Arbelalainen

text: Hän joutui kidutetuksi ja teloitetuksi Shapur II:sen hallitessa hänen kieltäydyttyään palvomasta aurinkoa Telmanissa.


title: Abraham Arbelalainen

text: Hänen muistopäivänsä on 4. helmikuuta.


title: Hunfrid Prümilainen

text: Hunfrid Prümilainen (k. 871) oli Prümin benediktiiniläisluostarin munkki, jonka paavi Nikolaus I asetti Thérouannen piispan virkaan.


title: Hunfrid Prümilainen

text: Hänen muistopäivänsä on 8. maaliskuuta.


title: Oliivisiepparit

text: Oliivisiepparit ("Aphanotriccus") on tyrannien heimoon kuuluva lintusuku.


title: Kevin Gallacher

text: Kevin Gallacher (s. 23. marraskuuta 1966) on skotlantilainen entinen jalkapalloilija, nykyinen jalkapalloasiantuntija ja -selostaja.


title: Kevin Gallacher

text: Gallacher aloitti pelaajauransa Dundee Unitedin riveissä 1983. Hänen pelipaikkansa oli hyökkääjä. Dundeen riveissä hän pelasi UEFA Cupin finaalissa 1987, voitti Skotlannin cupin ja teki Dundeen ainoan maalin vuonna 1988 Skotlannin cupin finaalissa, jonka Celtic vei numeroin 2–1. Vuonna 1990 Gallacher siirtyi Coventryyn, vuodet 1993–1999 hän pelasi Blackburn Roversissa ja vuodet 1999–2001 Newcastlessa.


title: Kevin Gallacher

text: Vuosina 1988–2001 Gallacher pelasi 53 maaottelua ja teki Skotlannille yhdeksän maalia.


title: Sidelista

text: Sidelista on huonekaluteollisuudessa yleisesti käytetty rungon komponentti. Yleisintä sidelistojen käyttö on keittiörunkojen valmistajilla. Sidelistan tarkoituksena on pitää runkoa jäykkänä. Jos runko on kasattu tehtaalla, niin sidelista voi toimia myös tilapäisenä tukena vähentäessä kuljetusvaurioita. Suomessa on tapana kiinnittää keittiörungot seinään ruuveilla sidelistan läpi.


title: Sidelista

text: Tavallisesti sidelista yhdistää rungon molemmat sivut, mutta erikoisrungoissa voi olla muitakin ratkaisuja. Yksinkertainen runko muodostuu kahdesta sivusta, alapohjasta, yläpohjasta, taustasta ja sidelistasta. Sidelistan pituus riippuu rungon leveydestä. Tavallisessa rungossa on yhdestä kolmeen sidelistaan.


title: Sidelista

text: Sidelistan tavanomaisin materiaali on koivuvaneri, joka ensin sahataan pitkiksi soiroiksi. Sidelistat kalvoitetaan ja tapitetaan. Yleensä sidelistan päädyssä on kaksi liimattua puutappia. Sidelista voi olla joko kokonaan ympärikalvoitettu tai vain osittain niin, että yksi puoli on peitetty osittain. Riippuen keittiökalusteiden valmistajasta sidelista voi olla kalvoltaan aina yksivärinen tai vaihdella rungon värin mukana. Sidelistoja voi kalvoittaa myös erilaisilla puukuviokalvoilla, joiden materiaalina on yleensä PP tai PVC.


title: Sidelista

text: Suomessa toimii sidelistojen valmistukseen erikoistuneita pajoja.


title: Australiankuningaskaija

text: Australiankuningaskaija ("Alisterus scapularis") on Itä-Australiassa elävä kaijalaji.


title: Australiankuningaskaija

text: Australiankuningaskaija kasvaa yli 40 cm pitkäksi. Koiraalla on kirkkaanpunainen pää, rinta ja vatsa. Pyrstö ja siivet ovat vihreät, selässä on sininen laikku. Naaras on muuten samannäköinen, mutta sillä myös pää ja rinta ovat vihreät, punaista on ainoastaan vatsapuolella. Nuoret linnut muistuttavat ulkonäöltään aikuista naarasta.


title: Australiankuningaskaija

text: Australiankuningaskaija elää pitkällä, Pohjois-Queenslandista Victorian eteläosiin ulottuvalla rannikkokaistaleella. Se suosii kosteita metsäalueita. Australiankuningaskaijoja on myös jonkun verran lemmikkeinä.


title: Merineulat

text: Merineulat (Syngnathidae) on putkisuukalojen lahkoon kuuluva heimo, johon luokitellaan esimerkiksi merihevoset. Heimoon kuuluu noin 290 lajia, jotka jaetaan yli 50 sukuun.


title: Merineulat

text: Merineuloja tavataan lähinnä merivedessä, joskus murto- ja makeassa vedessä. Niitä elää Atlantissa, Tyynessämeressä ja Intian valtameressä lämpimillä ja trooppisilla alueilla.


title: Merineulat

text: Tämän heimon kaloilla on erikoinen lisääntymistapa: koiras kerää naaraan laskemat mätimunat ja pitää niistä huolta kuoriutumiseen asti. Merihevoskoirailla on tätä varten tasku vatsapuolellaan, eräät muut lajit käyttävät pyrstöään.


title: Afrikan Mestarien liiga

text: Afrikan Mestarien liiga ("CAF Champions League") on Afrikan jalkapalloliiton järjestämä jalkapallokilpailu Afrikan eri maiden korkeimpien sarjatasojen parhaimmille joukkueille. Sarjan virallinen nimi on MTN CAF Champions League, jonka omistaa eteläafrikkalainen teleyhtiö MTN Group. Mestarien liigaa on pelattu vuodesta 1997 lähtien. Turnauksen edeltäjä oli African Cup of Champions Clubs, jota pelattiin vuosina 1964–1996.


title: Afrikan Mestarien liiga

text: Turnausta pelattiin ensi kerran vuonna 1964, joilloin turnauksessa oli mukana 14 joukkuetta. Alkusarjat pelattiin alueellisesti neljässä lohkossa. Alkulohkojen voittajat pääsivät välieriin, joista voittajat selviytyivät yksiosaiseen finaaliin.


title: Afrikan Mestarien liiga

text: Seuraavana vuonna turnausta ei pidetty, mutta vuonna 1966 turnaus jälleen pelattiin uudistettuna. Siinä pelasi nyt 12 joukkuetta, jotka tällä kertaa pelasivat sekaisin, eikä maita eroteltu alueiden mukaisesti. Edellisen turnauksen voittaja pääsi suoraan välierävaiheeseen. Turnauksen pelijärjestelmä säilyi samana aina vuoteen 1996 asti sillä erotuksella, että edellisen turnauksen voittaja ei enää selvinnyt suoraan välieriin. Myös joukkueiden määrä nousi aluksi 20:stä yli 30:een. Vuonna 1997 Mestarien liigaa uudistettiin, johon otettiin hieman vaikutteita eurooppalaisesta Mestarien liigasta. Joukkueet pelaavat yhden karsintakierroksen, jonka jälkeen pelaa 32 parasta joukkuetta. Tuolloin tulevat mukaan parhaiten Afrikan Mestarien liigassa pärjänneen maan seurat. Voittajat menevät 16 parhaan joukkoon, joista kaikki kahdeksan voittajaa jaetaan kahteen lohkoon. Vuosina 1997-2000 ainoastaan lohkovoittajat selvisivät loppuotteluun. Vuodesta 2001 alkaen systeemiä muutettiin, että lohkon kaksi parasta pääsivät välieriin, joista voittajat selvisivät loppuotteluun.


title: Afrikan Mestarien liiga

text: Turnauksen nimi muutettiin "African Cup of Champions Clubsista" nykyiseen muotoon "CAF Champions League".


title: Afrikan Mestarien liiga

text: ♣=Yksiosainen loppuottelu.


title: Afrikan Mestarien liiga

text: ♦=Turnauksessa laskettiin vain pisteet, jonka myötä ottelu uusittiin tasapisteiden myötä. Canon Yaoundé lopulta julistettiin voittajaksi, kun ottelu keskeytettiin yleisöryntäyksen vuoksi.


title: Ragenfrid

text: Ragenfrid (k. 731) oli Neustrian ja Burgundin major domus eli käskynhaltija vuosina 715–717. Hänet tunnettiin myös nimillä Ragamfred, Raginfred ja Ramfrid. Alun perin frankkien kuningas Dagobert III nimitti Ragenfridin virkaansa Pipin Heristalilaisen pojanpojan, major domus Teudoaldin kilpailijaksi.


title: Ragenfrid

text: Vuonna 716 Ragenfrid ja Dagobertin seuraaja Kilperik II hyökkäsivät Arnulfingien käskynhaltijasuvun sydänmaille ja onnistuivat lyömään uhkaajansa Kaarle Martelin Kölnin lähellä. Martel oli saartanut kaupunkiin Pipin Heristalilaisen vaikutusvaltaisen lesken, Plektrudiksen. Kilperik pakotti Plektrudiksen luovuttamaan suuren osan Austrasian rahavaroista ja tunnustamaan Kilperikin aseman kuninkaana.


title: Ragenfrid

text: Kaarle Martel vastasi kuitenkin tähän nimittämällä Austrasian kuninkaaksi Klotar IV:n. Ragenfrid ja Kilperik liittoutuivat Akvitanian herttuan Odon kanssa Kaarlea vastaan, mutta hävisivät vuonna 717 Vincyssä ja 718 Soissonsissa Kaarlelle. Ragenfrid joutui pakenemaan ja yritti jonkin aikaa vastustaa Kaarlea, mutta luopui taistelusta, kun Kaarle ja Kilperik pääsivät vuonna 719 sopimukseen. Ragenfrid antautui ja menetti asemansa, mutta sai pitää joitain maa-alueita Anjoussa. Vuonna 724 Ragenfrid johti kapinaa Neustriassa, joka kuitenkin tukahdutettiin helposti. Ragenfrid joutui antamaan poikansa panttivangeiksi pitääkseen maansa.


title: Hidden: Source

text: Hidden: Source on Calibre Studiosin kehittämä ja julkaisema "Half-Life 2":n Source pelimoottorille luotu moninpelimodi. Pelin ensimmäinen beta-versio julkaistiin 13. kesäkuuta 2005. "Hidden: Source" on saanut useita tunnustuksia modimaailmassa.


title: Hidden: Source

text: 1950-luvun alussa, sodan jälkeisissä pyörteissä asekehittely otti aimo harppauksia eteenpäin ja tiedot ihmisen perimätiedosta aukenivat. Ryhmä tiedemiehiä jotka toimivat Infinitum-tutkimuskeskuksessa, huomasivat merkittäviä ilmiöitä, jotka seurasivat DNA-manipulaatiosta. Monet koehenkilöt kuitenkin menettivät henkensä tai järkensä huolimattomien ja moraalittomien kokeiden seurauksena.


title: Hidden: Source

text: 1990-luvun puolessavälissä tutkijat olivat tulleet siihen johtopäätökseen, että voisivat viedä tutkimukset seuraavalle tasolle ja kokeilla testiä, jossa koehenkilöön lisättäisiin DNA:ta joka mahdollistaisi kohteen muuttumisen lähes läpinäkyväksi. Tutkijat toivoivat, että tällä tavoin saataisiin luotua täydellinen sotilas. Kuitenkin vuosituhannen vaihteessa huomattiin, että kokeet koehenkilö 617:n parissa johtivat massiivisiin geneettisiin traumoihin, josta seurasi koehenkilön horjuva mielenterveys ja lukuisat geneettisen poikkeavuudet.


title: Hidden: Source

text: Pian tapauksen jälkeen, koehenkilö onnistui pakenemaan tutkimuskeskuksesta. Kansainvälinen eliittiturvallisuus-joukko, I.R.I.S. (Infinitum Research Intercept Squad), on otettu käyttöön, jotta karannut koehenkilö 617, joka tunnettaan nyt nimellä ”Hidden”, saataisiin kiinni. Samaan aikaan tutkimus on keskeytetty ja Infinitum-tutkimuskeskus kiistää kaiken tiedon geenimanipulaatiosta ja ihmiskokeista.


title: Hidden: Source

text: Pelissä on kaksi puolta: kommandoista koostuva erikoisjoukko I.R.I.S. sekä yksi ainoa vihollishahmo nimeltä Hidden. Kommandoilla on aseinaan muun muassa haulikko, rynnäkkökivääri, pistooleita sekä erilaisia teknisiä apuvälineitä, kuten liiketunnistinsensoreita sekä laserpiste-tähtäimet. Hiddenillä on asenaan ainoastaan puukko ja muutama kranaatti. Hidden on kuitenkin erittäin ketterä ja pystyykin helposti roikkumaan seinillä ja tekemään puukolla kuolettavia teholyöntejä. Pelissä on kierroksia, joiden aikana kommandot ja Hidden yrittävät saada toisensa hengiltä.


title: Hidden: Source

text: I.R.I.S-joukkueessa pelaajan tehtävänä on alussa valita kahdesta ryhmästä jossa hän voi toimia. Pelaaja voi toimia niin sanotuissa Assault-ryhmässä tai Support-ryhmässä. Assault-roolissa pelaaja pystyy valitsemaan kaikista pelissä olevista aseista yhden kutakin luokkaa, kun taasen support-hahmo ei pysty valitsemaan kuin kahdesta. Support-hahmo pystyy kuitenkin täydentämään tovereidensa panoksia ja hän saa automaattisesti kolme liiketunnistin-sensoria.


title: Hidden: Source

text: Hiddenillä pelatessa pelaajalla on useita erikoiskykyjä, joita ei voi käyttää I.R.I.S.-joukoilla. Nämä erikoiskyvyt korvaavat Hiddenin suppean asevalikoiman. Hidden on lähes näkymätön, sillä vain pienoinen värähtely ilmassa ilmaisee olennon olemassaolon. Liikkuva Hidden on harjaantuneen pelaajan helppo havaita, mutta paikoillaan ollessaan Hidden on lähes mahdoton huomata. Hiddenillä on kyky tehdä valtavia loikkia, jotka mahdollistavat nopean liikkumisen paikasta toiseen, jopa sellaisiin paikkoihin, joihin I.R.I.S.-joukkue ei pääse. Hidden pystyy tarttumaan kiinni lähes jokaiseen pintaan joita pelistä löytyy ja roikkumaan niissä kunnes stamina loppuu. Paikoillaan ollessaan Hidden voi kytkeä päälle ns. Aura-näkymän, joka toimii lämpökiikareiden tavoin, joka paljastaa I.R.I.S.-sotilaiden olinpaikan, olivatpa nämä vaikka seinän takana. Jos Hidden tappaa pelaajan viillolla, voi vihollisen ruumista käyttää jälkeenpäin ns. ruokailuun. Tällöin Hiddenin energia lisääntyy pikkuhiljaa, mutta samalla Hidden on helpompi havaita. Hidden pystyy nostamaan laatikoita, tynnyreitä ja muita esineitä, joita voi käyttää vihollisen harhaitukseen tai aseina.


title: Hidden: Source

text: Peli on kerännyt laajalti huomiota erilaisissa pelitapahtumissa ja voittanut useita palkintoja. Peli voitti vuonna 2005 järjestetyssä Mods of 2005 -kilpailuissa Editors' Choice -maininnan parhaasta moninpelistä ja vuotta myöhemmin samaisen kilpailun kunniamaininnan erinomaisen ja painostavan tunnelmansa ansiosta.


title: Hidden: Source

text: Peli osallistui vuonna 2006 Independent Games Festival -tapahtumaan, jossa se otti osaa "Best Mod - Half-Life 2" -kategoriassa. Peli pääsi finaaliin asti, mutta hävisi tiukassa kisassa Dystopia-modille. Peli on huomioitu laajasti myös useissa arvostetuissa pelimaailman julkaisussa ja se on kerännyt positiivista palautetta niin pelaajilta kuin arvostelijoiltakin. Se on valittu myös kuukauden modiksi syyskuussa 2005.


title: Pieni moskeija preerialla

text: Pieni moskeija preerialla () on kanadalainen televisiosarja, jota tehtiin kuusi tuotantokautta vuosina 2007–2012. Sarjaa kuvattiin Torontossa ja Reginassa. Sarjan käsikirjoittaja on pakistanilaistaustainen, Englannissa syntynyt ja Torontossa kasvanut muslimi Zarqa Nawaz.


title: Pieni moskeija preerialla

text: Sarja sijoittuu kuvitteelliseen Mercyn pikkukaupunkiin Saskatchewanissa ja erityisesti sen muslimiyhteisöön, jonka keskus on Mercyn moskeija. Moskeijaan tulee uudeksi imaamiksi torontolainen asianajaja Amaar Rasheed, joka pyrkii yhdistämään parhaat puolet muslimien ja kantaväestön kulttuurista. Kanadassa sarjaa esittää CBC Television.


title: Elinkeino-, liikenne- ja ympäristökeskus

text: Elinkeino-, liikenne- ja ympäristökeskukset (lyhyemmin ELY-keskukset, ) hoitavat valtionhallinnon alueellisia toimeenpano- ja kehittämistehtäviä Suomessa. ELY-keskukset kehittävät ja tukevat taloudellista, sosiaalista ja ekologisesti kestävää hyvinvointia. ELY-keskukset ovat merkittäviä alueiden kehittäjiä ja EU-rahoituksen myöntäjiä. Yhteistyö on tiivistä maakunnan liittojen ja muiden tahojen kanssa. ELY-keskus ohjaa työ- ja elinkeinotoimistoja.


text: Elinkeino-, liikenne- ja ympäristökeskukset perustettiin vuonna 2010. Ne korvasivat aiemmat työ- ja elinkeinokeskukset, Tiehallinnon tiepiirit, alueelliset ympäristökeskukset ja niihin siirrettiin eräitä lääninhallitusten koulutus- ja liikennelupatehtäviä.


text: ELY-keskusten tehtäviin kuuluu


text: ELY-keskuksia on viisitoista, vastuualueita kolme. Yhdeksän ELY-keskusta ylläpitää kaikkia kolmea vastuualuetta, neljä kahta ja kaksi yhtä vastuualuetta.


text: ELY-keskusten vastuualueet ovat seuraavat:


text: Kolmen vastuualueen ELY-keskukset:


text: Kahden vastuualueen ELY-keskukset:


text: Yhden vastuualueen ELY-keskukset:


title: Lentopommi

text:
Lentopommi on lentokoneesta, ilmalaivasta tai helikopterista pudotettava räjähde, joka laukeaa yleensä osuttuaan maahan tai
pienellä viivellä sen jälkeen. Lentopommi on pääasiassa ensimmäisen maailmansodan aikana kehitetty räjähde, jonka tarkoituksena on vaikuttaa vastustajaan maan päällä.


title: Lentopommi

text: Erilaisia lentopommeja ovat muun muassa sirpalepommi, rypälepommi, painepommi, panssaripommi, tunkeutumispommi, palopommi ja syvyyspommi. Yhdysvaltojen kehittämä 13,6 tonnin bunkkeripommi läpäisee arvioiden mukaan jopa 60 metriä vahvistetusta betonista tehtyä seinää. Bunkkerin tuhoamiseen voidaan käyttää myös taktisella ydinkärjellä varustettua risteilyohjusta, mistä on käyty teoreettista keskustelua Iranin ydinkriisin yhteydessä.


title: Lentopommi

text: Ensimmäinen tunnettu ilmapommitus tapahtui 1. marraskuuta 1911, kun italialainen luutnantti Giulio Gavotti pudotti neljä Cipelli-tyyppistä käsikranaattia Etrich Taubensa ohjaamosta Osmanien valtakunnan joukkojen sotilasleiriin Ain Zarassa, Libyassa.


title: Lentopommi

text: Ensimmäisessä maailmansodassa lentopommitus oli hyvin vähäistä ja pommikoneet olivat alkeellisia. Pommituksessa käytettiin lähinnä tykistöä kuten järeitä haupitseja. Ensimmäisessä maailmansodassa saksalaiset käyttivät ilmalaivoja pommittaessa muun muassa Yhdistyneen kuningaskunnan kaupunkeja, mutta pommitukset olivat epätarkkoja ja niihin kuoli vain hieman yli tuhat henkeä. Ensimmäiset lentokoneet olivat tiedustelulentokoneita, joiden lentäjät olivat aseistautuneita pistoolein. Vähitellen lentokoneisiin kiinnitettiin konekiväärejä ja ohjaamosta pudotettujen räjähteiden tilalle tuli rungon alle tai siipiin kiinnitettäviä lentopommeja. Lopulta alettiin valmistaa erityisiä pommituslentokoneita.


title: Lentopommi

text: Toisessa maailmansodassa ilmapommitusten määrä lisääntyi ja kehitettiin uusia pommikoneita kuten Heinkel He 111, B-17 ja Junkers Ju 88. Asutuskeskuksiin kohdistuvaa pommitustekniikkaa testattiin Espanjan sisällissodassa, jossa tunnetuksi tuli erityisesti Luftwaffen vuonna 1937 suorittama Guernican pommitus. Toisen maailmansodan aikana suurimpien lentopommien massa oli tuhansia kilogrammoja ja niiden tarkoituksena oli tuhota kokonaisia asutuskeskuksia. Niitä kutsuttiin myös korttelipommeiksi niiden hävittäessä käytännössä koko korttelin kerrallaan. Nykyään vaikuttavimpia lentopommeja ovat bunkkeripommit, joiden tarkoituksena on tuhota maahan kaivettu betoninen suoja-, varasto- tai laboratoriobunkkeri. Toisen maailmansodan aikana vastaavaan tarkoitukseen käytettiin järeitä haupitseja ja järeitä kanuunoita rautatietykkeinä esimerkiksi Sevastopolissa. Suunnitelmana oli käyttää niitä Maginot-linjaa vastaan.


title: Lentopommi

text: Suomi käytti ilmapommitusta niin talvisodassa kuin jatkosodassakin. Talvisodassa Suomella oli hyvin vähän lentokoneita, mutta jatkosodassa Suomi käytti laajalti pommikoneita esimerkiksi Talin–Ihantalan taistelussa.


title: Mamadou Niang

text: Mamadou Hamidou Niang (s. 13. lokakuuta 1979 Matam, Senegal) on senegalilainen jalkapalloilija. Hän edustaa Qatarin pääsarjassa pelaavaa Al-Saddia.


title: Mamadou Niang

text: Mamadou Niang siirtyi 18-vuotiaana Le Havren nuorisojoukkueesta Troyesiin. Vuonna 2003 Niang lainattiin loppukaudeksi toiseksi korkeimmalla sarjatasolla pelanneeseen Metziin. Siellä hän teki 12 ottelussa 5 maalia ja auttoi Metziä palaamaan takaisin pääsarjaan kaudeksi 2003–2004. Silloinen Metz-valmentaja Jean Fernandez olisi halunnut tehdä lainasopimuksesta pysyvän siirron, mutta se kuitenkin epäonnistui ja Niang siirtyi Troyesista Strasbourgiin.


title: Mamadou Niang

text: Kaudella 2004–2005 Mickaël Pagis siirtyi Strasbourgiin Niangin seuratoveriksi, jossa he myöhemmin muodostivat tehokkaan kärkiparin. He tekivät yhdessä yhteensä 27 maalia liigakauden aikana. Strasbourg selvisi Ranskan liigacupin finaalin Caenia vastaan. Strasbourg voitti ottelun, ja näin varmisti historiansa toisen liigacup-pokaalin.


title: Mamadou Niang

text: Vuonna 2005 Niang siirtyi Marseilleen 7 miljoonan euron siirtosummalla. Kauden 2007–2008 päätyttyä Niang oli liigan toiseksi paras maalintekijä 18 osumallaan.


title: Mamadou Niang

text: Elokuussa 2010 Niang siirtyi Marseillesta turkkilaiseen Fenerbahçeen 8 miljoonan euron siirtosummalla. Hän vietti seurassa yhden kauden tehden 29 ottelussa 15 maalia.


title: Mamadou Niang

text: Syyskuussa 2011 Niang siirtyi qatarilaiseen Al-Saddiin 7.5 miljoonan euron siirtosummalla.


title: Mamadou Niang

text: Niang on edustanut Senegalia kolmesti Afrikan-mestaruuskilpailuissa, vuosina 2004, 2006 ja 2008.


title: Barbed wire match

text: Barbed wire match oli ECW:n järjestämä showpainin ottelumuoto. Siinä aseiden ympärillä oli piikkilankaa ja ottelukehän köydet oli korvattu piikkilangalla. Ottelut voitettiin selätyksellä tai luovutuksella. Barbed wire match -otteluita ei enää järjestetä, koska ottelutapa johti liian usein oikeisiin loukkaantumisiin. Tunnetuimpia barbed wire match -ottelijoita olivat Cactus Jack eli Mick Foley ja Sandman eli James Fullington.


title: World Press Photo

text: World Press Photo on riippumaton järjestö, joka sijaitsee Amsterdamissa Alankomaissa. Vuonna 1955 perustettu WPP järjestää vuosittain maailman suurimman ja arvostetuimman lehtikuvakilpailun.


title: World Press Photo

text: Palkintoseremonia järjestetään Oude Kerkissä Amsterdamissa. Kilpailun päätyttyä voittaneet valokuvat kootaan kiertäväksi näyttelyksi, jota käy katsomassa runsaat miljoona ihmistä 40 maassa. Vuosittain ilmestyy kuudella kielellä vuosikirja, jossa esitellään voittaneet kuvat.


title: World Press Photo

text: Vuoden lehtikuvan lisäksi kilpailussa valitaan voittajat kymmenessä sarjassa:


title: World Press Photo

text: Järjestö tukee ammattimaista lehtikuvausta kansainvälisesti hyvin laajasti edistääkseen valokuvajournalismin kehitystä, kannustaakseen tiedon levittämistä, auttaakseen kehittämään valokuvajournalismiin korkeat ammatilliset vaatimukset ja tukeakseen vapaata ja rajoittamatonta tiedonlevitystä. Se järjestää ympäri maailmaa koulutushankkeita, kuten seminaareja, työpajoja ja vuosittain Joop Swart -mestariluokan.


title: World Press Photo

text: Vuonna 1955 kilpailuun jätti 42 valokuvaajaa 11 maasta yhteensä 301 valokuvaa. Vuonna 2011 valokuvaajia oli mukana 5 691. He tulivat 125 maasta, ja valokuvien määrä oli yhteensä 108 059.


title: World Press Photo

text: Vuoden 2011 kuvassa on hunnutettu jemeniläisnainen pitelemässä haavoittunutta sukulaista sylissään. Vuoden 2010 kuvassa on kasvoista silvottu afgaaninainen Bibi Aishasta.


title: World Press Photo

text: Vuoden 2015 kilpailussa jouduttiin hylkäämään runsaasti kuvia väärennettyinä. Ongelmallisin on urheilusarja, jossa ei voitu jakaa kolmatta palkintoa, koska kahta lukuun ottamatta kaikista löytyi sääntöjen vastaista kuvan käsittelyä. Kaikista toiseksi viimeiselle kierrokselle päässeistä kuvista joutuu kuvaaja esittämään negatiivin ja digikuvista suoraan kamerasta tulleen tiedoston. Tällä kierroksella kuvista hylättiin manipuloinnin vuoksi parikymmentä prosenttia.


title: World Press Photo

text:
http://www.hs.fi/kulttuuri/a1305927283309
Kilpailua ei järjestetty vuosina 1959, 1961 ja 1970.


title: Pratimoksa

text: Pratimoksa ("so sor thar pa") on buddhalaisuuteen liittyvä käsite, joka tarkoittaa henkilökohtaista vapautumista. Se sisältää seitsemän sääntösarjaa munkeiksi vihityille ja maallikoille buddhalaisten käyttäytymisohjeiden mukaan.


title: MeritaNordbanken

text: MeritaNordbanken oli suomalaisen Merita Pankin ja ruotsalaisen Nordbankenin yhdistymisestä syntynyt pohjoismainen pankkikonserni. MeritaNordbanken syntyi vuonna 1997. Vuonna 2000 siitä tuli Nordea.


title: MeritaNordbanken

text: Vuonna 1997 suomalainen Merita Pankki yhdistyi ruotsalaisen Nordbankenin kanssa, jolloin muodostui MeritaNordbanken. Fuusiosta syntynyt konserni oli Pohjoismaiden ja Itämeren alueen suurin pankkikonserni. Sillä oli syntyessään 6,5 miljoonaa henkilöasiakasta eli noin puolet Suomen ja Ruotsin väestöstä. PK-yrityksiä oli asiakkaina 300 000 ja suuryrityksiä yli 400.


title: MeritaNordbanken

text: Pankkien yhteistoiminta ennen fuusiota oli ollut vähäistä. Fuusio ei ollut kummankaan pankin kannalta välttämätön, mutta se nähtiin houkuttelevaksi. Nordbankenin vahvuuksia olivat toiminta ruotsalaisten kotitalouksien rahalaitoksena ja pk-sektorilla sekä sijoitusrahastoissa. Meritan vahvuuksia olivat kansainvälinen toiminta, suurasiakkaat, henkilö- ja eläkevakuutukset sekä elektroniset pankkipalvelut. Fuusioon houkutteli vahvuuksien ulottaminen Suomesta Ruotsiin ja Ruotsista Suomeen.


title: MeritaNordbanken

text: MeritaNordbanken aloitti toimintansa vuoden 1998 alusta. Konsernin emoyhtiöksi tuli suomalainen "MeritaNordbanken Oyj". Emoyhtiön omistajat olivat pörssinoteeratut holdingyhtiöt "Merita Oyj" ja "Nordbanken Holding AB (publ)" omistusosuuksin 40 % ja 60 %. Äänivalta jaettiin 50–50 %. Pankin Suomen toiminnot jäivät konsernin tytäryhtiöön "Merita Pankki Oyj:hin".


title: MeritaNordbanken

text: Pankkitoimintaa uusi konserni jatkoi entisillä nimillään. Suomessa pankki toimi nimellä Merita Pankki ja Ruotsissa nimellä Nordbanken. Nimien säilyttämistä puolsivat imagosyyt ja vanhojen asiakkaiden pitäminen uuden pankin asiakkaan muutoksesta huolimatta.


title: MeritaNordbanken

text: Fuusiosta syntyi kertaluonteisia yhdistymiskustannuksia, mutta synergiahyötyjen uskottiin ylittävän ne. Suurin anti oli kummankin pankin vahvuusalueiden ulottaminen toisen pankin alueelle. Nordbankenista saatiin Merita Pankille vahvan vähittäispankkitoiminnan asiakaskonseptit, rahasto-osaamista ja ruotsalainen asuntolainakonsepti. Merita Pankista saatiin Nordbankeniin ulkomaantoimintojen osaamista, toimiva yksityispankki-konsepti ja elektronisen pankkitoiminnan osaaminen. Fuusio vaikutti onnistuneelta jo ensimmäisenä toimintavuonna. Toimintojen yhdistäminen oli kuitenkin hankalaa, koska pankit jatkoivat itsenäistä toimintaansa molemmissa maissa.


title: MeritaNordbanken

text: Omistusyhtiöt "Merita Oyj" ja "Nordbanken Holding AB (publ)" yhdistettiin "Nordic Baltic Holdingiksi" (NBH) alkuvuodesta 2000. Yhdistäminen toteutettiin osakevaihdolla, jossa Meritan ja Nordbankenin osakkeet vaihdettiin NBH:n osakkeiksi. Tarkoitus oli saada yhtiön rakenteesta yksinkertaisempi.


title: MeritaNordbanken

text: Konserniin yhdistettiin jo samana vuonna tanskalainen Unibank ja norjalainen "Christiania Bank og Kreditkasse".


title: MeritaNordbanken

text: Vuoden 2000 marraskuussa konserni otti käyttöön nimen Nordea. Uuden nimen käyttöönotto eteni siten, että Nordea-nimi korvasi paikalliset brändit "Merita", "Nordbanken", "Unibank" ja "K-Bank" joulukuussa 2001.


title: MeritaNordbanken

text: Suomen "Merita Pankin" liiketoiminta siirtyi monimutkaisessa yhtiöjärjestelyssä vuoden 2002 alusta yhtiölle, jonka nimeksi tuli "Nordea Pankki Suomi Oyj."


title: Tehokas peliaika

text: Tehokas peliaika tarkoittaa urheilussa käytettyä peliajan mittaustapaa, jossa kello pysäytetään jokaisesta pelikatkosta. Tyypillisimpiä urheilulajeja, jossa tehokas peliaika on käytössä, ovat jääkiekko ja salibandy.


title: Rosenbröijer

text: Bröijer on Viipurin saksalainen kauppiassuku, jonka yksi sukuhaara on aateloitu nimellä Rosenbröijer.


title: Rosenbröijer

text: Suvun vanhin tunnettu suomalainen jäsen "Herman Bröijer" saapui Viipuriin Lyypekistä vuonna 1588 ja toimi myöhemmin Viipurin pormestarina. Hänen poikansa, Inkerinmaan sotakomissari "Antonius Bröijer" aateloitiin vuonna 1647 ansioistaan Nevanlinnan kaupungin perustamisessa, ja introdusoitiin Ruotsin ritarihuoneeseen vuonna 1649 numerolla 404, nimellä "Rosenbröijer".


title: Rosenbröijer

text: Antonius Bröijerin sukuhaara sammui nykyisen tietämyksen mukaan mieslinjalla hänen pojanpoikansa mukana jo vuonna 1681. Vuonna 1821 onnistuivat kuitenkin Antonius Bröijerin veljen, Herman Bröijerin jälkeläiset, majurit Carl Christian Bröijer ja Adolf Johan Bröijer kirjautumaan Ruotsin ritarihuoneen matrikkeliin suvun vanhalla numerolla. Heidät naturalisoitiin Suomen aateliin vuonna 1823 ja introdusoitiin Suomen ritarihuoneeseen vuonna 1825 sukuna numero 187.Avioliiton kautta sukuun liittyvät myös:


title: Isokytö

text: Isokytö on Järvenpään 13. kaupunginosa. Se sijaitsee noin kilometrin päästä kaupungin keskustasta koilliseen. Vuoden 2014 lopussa siellä asui 2 762 ihmistä.


title: Isokytö

text: Kaupunginosassa toimii muun muassa vuonna 1986 rakennettu Mankalan koulu ja päiväkoti. Kaupunginosan lähes kaikki kadut, tiet ja polut on nimetty eri paikkakuntien (esimerkiksi Tammela, Somero ja Loppi) sekä maakuntien mukaan (esimerkiksi Uusimaa, Kymenmaa ja Ahvenanmaa). Kaupunginosan asunnot ovat suurimmaksi osaksi rivitaloyhtiöitä tai omakotitaloja. Kerrostaloja on erittäin vähän.


title: Isokytö

text: Alueella sijaitsee suuri leikkipuisto. Ulkoilumahdollisuudet ovat hyvät runsaiden kevyen liikenteen väylien määrästä johtuen. Alueelta on lyhyehkö kävely- tai pyöräilymatka Haarajoen asemalle, josta pääsee kerran tunnissa Z-junalla Helsingin ja Lahden suuntiin. Naapurikaupunginosista löytyy useita kauppoja ja palveluita, kuten Alepa, K-Supermarket Peltola, Kotipizza ja Tokmanni.


title: Pahkakirjoahven

text: Pahkakirjoahven ("Cyphotilapia frontosa") on afrikkalaisessa Tanganjikajärvessä endeemisenä elävä kirjoahvenlaji. Sitä pidetään myös akvaariokalana.


title: Pahkakirjoahven

text: Pahkakirjoahven on varsin suurikokoinen kala ja koiras voi saavuttaa jopa 33 cm pituuden naaraan jäädessä hieman pienikokoisemmaksi. Pahkakirjoahvenen ruumis on musta valkoisin pystyraidoin. Lajin evät ovat väriltään vaaleansiniset. Helpoiten pahkakirjoahvenen tunnistaa sen otsan suurikokoisesta kyhmystä, joka on yleensä koirailla hieman suurempi kuin naarailla.


title: Pahkakirjoahven

text: Pahkakirjoahvenet ovat varsin rauhallisia kaloja. Luonnossa laji esiintyy parvissa, joten akvaariossakin olisi hyvä pitää useampi yksilö. Pienemmissä ryhmissä on hyvä olla usea naaras yhtä koirasta kohden. Naaraat hautovat mätiään suussaan.


title: Pahkakirjoahven

text: Pahkakirjoahvenet viihtyvät parhaiten vedessä, jonka lämpötila on 24–26 °C ja pH 8,0–9,0. Luonnossa lajin pääasiallinen ravinto ovat kalat, erityisesti "Cyprichromis"-suvun lajit kuten killiahvenet. Akvaariossa pahkakirjoahvenia voidaan ruokkia madoilla ja äyriäisillä.


title: Kiinanlaikkuköynnös

text: Kiinanlaikkuköynnös ("Actinidia kolomikta") on laikkuköynnöksiin kuuluva köynnöskasvi. Se kasvaa noin 2-4 metriä korkeaksi. Kasvutapa on rönsyilevä. Pienet valkoiset kukat puhkeavat kesä-heinäkuussa. Kasvupaikaksi sopii aurinkoinen tai puolivarjoinen. Heteet ja emit ovat eri köynnösten kukissa. Hedekasvit saavat lehtiinsä punaista ja valkoista. Kasvi tuottaa syötäviä pienehköjä vihreitä hedelmiä, jotka maistuvat hieman kiiviltä. Siksi kasvia kutsutaankin myös nimellä minikiivi.


title: Kiinanlaikkuköynnös

text: Suomalainen lajike Annikki sekä puolalainen Dr Szymanowski ovat itsepölytteisiä, joten ne tuottavat marjoja itsekseenkin ilman erillisiä hede- ja emikasveja.


title: Maj-Lis Rosenbröijer

text: Maj-Lis Rosenbröijer (o.s. Backman, ) oli suomalainen maisema-arkkitehti


title: Maj-Lis Rosenbröijer

text: Hän opiskeli Helsingin yliopiston maatalous-metsätieteellisessä tiedekunnassa ja jatkoi opintojaan Kööpenhaminan taideakatemiassa. Hän voitti 1960-luvun taitteessa Helsingin Alppilaan rakennetusta puistosta järjestetyn suunnittelukilpailun. Vuodesta 1970 puisto on tunnettu nimellä Lenininpuisto. 1960-luvulla hän suunnitteli myös Naantalin Kultarannan puutarhan kunnostuksen ja laajennuksen, ja Saimaan kanavan rajanylityspaikan.


title: Maj-Lis Rosenbröijer

text: Hän on myös tehnyt yhteistyötä arkkitehtien ja Raili ja Reima Pietilän kanssa. Hänen suunnitelmiaan ovat Suomen New Delhin suurlähetystön puutarha sekä Mäntyniemen puutarha. Hänen myöhäisimpiä töitään oli Nokia Oy:n pääkonttorin maisemointi Espoon Keilaniemessä.


title: Maj-Lis Rosenbröijer

text: Hänen puolisonsa vuodesta 1953 oli diplomi-insinööri Lars-Magnus Rosenbröijer. Heillä oli ainakin yksi lapsi.


title: Merimieshuone

text: Merimieshuone oli laitos, joka suoritti laivaväen otto- ja päästökatselmuksen, piti luetteloa merimiehistä ja suoritti merimiesten työnvälitystä, ellei kaupungin työnvälityksessä ollut merimiesosastoa. Lisäksi se kokosi tilastotietoja piirinsä aluksista ja merimiehistä sekä varojensa salliessa avusti paikkakunnan puutteessa eläviä merenkulkijoita ja heidän omaisiaan.


title: Merimieshuone

text: Merimieshuoneet perustettiin Ruotsin kauppalaivureille ja meriväelle annetulla ohjesäännöllä vuonna 1748 ja kuninkaallisella selityksellä vuonna 1752. Suomessa merimieshuoneet lakkautettiin vuoden 1938 alussa, ja niiden varat siirrettiin valtion hoitamaan merimiesten avustusrahastoon. Merimieshuoneiden arkistot siirrettiin maakunta-arkistoihin.


title: Merimieshuone

text: Suomen merimieshuonelaitos uudistettiin vuonna 1874 annetulla asetuksella. Sen mukaan merimieshuone tuli olla jokaisessa kaupungissa, jonka satamista harjoitettiin ulkomaille suuntautuvaa kauppamerenkulkua. Merimieshuoneita valvoi senaatin valtiovaraintoimikunta läänien kuvernöörien avustuksella. Kaupungeissa, jotka eivät kyenneet ylläpitämään merimieshuonetta, merimieshuoneen tehtävät hoiti maistraatti tai järjestysoikeus. Merimieshuone voitiin perustaa myös maalaiskuntaan, jos laivanisännät niin halusivat.


title: Merimieshuone

text: Merimieshuonetta johti johtokunta, johon kuului viisi merenkulun ja kaupan tuntevaa jäsentä. Johtokunnan apuna oli yksi asiamies ja tarpeellinen määrä muita palvelijoita. Johtokunnan valinta tapahtui kaupungeissa maistraatin tai järjestysoikeuden edessä ja maalaiskunnissa kunnalliskokouksen edessä. Laivanisännät saivat valita johtokuntaan kaksi jäsentä, merimieshuoneeseen kuuluvat laivanpäällysmiehet myös kaksi jäsentä ja merimieshuoneeseen kuuluvat merimiehet yhden jäsenen. Johtokunnan jäsenet valittiin neljäksi vuodeksi kerrallaan, ja johtokunta kokoontui puheenjohtajan kutsusta tarvittaessa.


title: Merimieshuone

text: Asiamiehen tuli olla purjehdusaikana joka päivä ja muulloin tarpeen vaatiessa merimieshuoneen toimistossa. Hän piti luetteloa laivoista, joiden pääisännät asuivat kaupungissa, sekä merimieshuoneeseen kuuluvista päällysmiehistä, perämiehistä, merimiehistä, konemiehistä ja lämmittäjistä. Luetteloon merkittiin henkilön nimi, syntymävuosi ja -paikka, oliko hän naimisissa vai naimaton, missä tehtävissä hän oli merellä palvellut, tiedot hänen maineestaan ja muista elinoloista.


title: Merimieshuone

text: Merimieshuoneeseen otettiin ja sen eduista pääsi nauttimaan jokainen kauppalaivalla palveleva merenkulkija, ellei häntä ollut syytetty tai rangaistu häpeällisestä rikoksesta tai ellei hän ollut niin pahamaineinen, ettei häntä sen vuoksi voitu ottaa merimieshuoneeseen. Henkilö, jota ei otettu merimieshuoneeseen, saattoi työskennellä laivoilla, mutta hän ei päässyt osalliseksi merimieshuoneen tarjoamista eduista. Laivaväkeen kuuluville merimieshuoneen jäsenille annettiin mainekirja, joka laivaan pestattaessa jätettiin laivan päällikölle.Merimieshuoneet arkistolaitoksen Portissa


title: Televisio-ohjaaja

text: Tv-ohjaaja on televisiotuotannossa käytettävä ammattinimike. Tv-ohjaajaa kutsutaan myös ohjaajaksi (vrt. alla: Henkilöohjaaja). Televisio-ohjaajalla tarkoitetaan henkilöä, joka vastaa tv-ohjelman kuvallisesta ja äänellisestä toteutuksesta sekä johtaa ja ohjaa tuotantotilanteissa teknistä ja tuotannollista toteutustiimiä. Televisio-ohjaaja toteuttaa tavallisesti käsikirjoitusta tai ohjelman ajolistaa valmiiksi televisio-ohjelmaksi. Hän voi myös välittää kuvien ja äänityksen avulla katsojille jonkun olemassa olevan tapahtuman kuten esimerkiksi urheilukilpailun, konsertin tai juhlan. Ohjelman toteutuksessa ohjaaja tarvitsee avukseen useimmiten muita televisioalan ammattilaisia kuten kuvaussihteerin, kuvaajan, kameramiehiä, valaistustarkkailijoita, äänisuunnittelijan, äänitarkkailijoita, lavastajan, pukusuunnittelijan, puvustajan, järjestäjän, studio-ohjaajan jne. Teknisen ja tuotannollisen henkilökunnan lisäksi tv-ohjaaja työskentelee esiintyjien kuten kapellimestareiden, muusikoiden, koreografien ja näyttelijöiden kanssa. Televisiotuotanto on yhteistyötä.


title: Televisio-ohjaaja

text: Monikameratuotannossa tv-ohjaaja työskentelee tv-studiossa tai kuvauspaikalla tehtyjen valmistelujen jälkeen tv-ohjaamossa. Tv-studion tai ulkotuotantoauton ohjaamosta hän johtaa kameraharjoituksia, nauhoituksia tai suoria lähetyksiä. Ohjaamossa toiminta tapahtuu yhteistyössä kuvaussihteerin ja mikserin kanssa. Heidän edessään on monitoripaneeli, missä näkyvät kaikkien ohjelmassa käytettävien kuvalähteiden kuten kameroitten kuvat. Ohjaaja ja kuvaussihteeri ovat komentojärjestelmien avulla yhteydessä mm. kameramiehiin, studio-ohjaajaan, kuvaajaan, kuva- ja valotarkkaamoon sekä äänitarkkaamoon. Ohjaaja ja kuvaussihteeri käyttävät erityistä monikameratuotannon komentokieltä. Ohjaaja valitsee kameramiesten tarjoamia kuvia ja komentaa ne leikattaviksi tv-ohjelmaan. Kuvaleikkauksen suorittaa mikseri. Kuvat voivat olla ohjaajan ja/tai kuvaajan ennalta suunnittelemia tai sitten ohjausta ja kuvausta improvisoidaan; ohjaaja pyytää kuvia ja kameramiehet tarjoavat niitä. Valmiiksi suunnitellut kuvat on kirjattu kuvakäsikirjoitukseen (ns. ohjaajan käsikirjoitus) ja siitä ne on purettu kameralistoihin kullekin kameramiehelle.


title: Televisio-ohjaaja

text: Yksikameratuotannossa tv-ohjaaja työskentelee yleensä pienemmän ryhmän kanssa. Kuvaustiimiin kuuluvat kuvaajan ja mahdollisen kameramiehen (kuvaajan assistentti) lisäksi äänitarkkailija, joskus myös erillinen valaistusassistentti. Toisinaan kuvaaja saattaa äänittää itse. Suurissa tuotannoissa kuten draamoissa ryhmä on huomattavasti laajempi.


title: Televisio-ohjaaja

text: Tv-ohjaajan esimiehenä tuotantoprosessin aikana on nykyisin tuottaja, joka vastaa viime kädessä koko tuotannosta: sisällöstä, budjetista sekä teknisistä ja tuotannollisista resursseista.


title: Televisio-ohjaaja

text: Tv-ohjaaja voi olla myös ohjelman tuottaja, käsikirjoittaja ja/tai toimittaja. Yksikameratuotannoissa ohjaaja joskus itse kuvaa. Joissakin tuotantoyhtiöissä monikameraohjaaja saattaa toimia jopa mikserinä.


title: Televisio-ohjaaja

text: Tv-tuottajan ohella ohjelmassa saattaa olla toinenkin ohjaaja, ns. henkilöohjaaja. Tämän tehtävänä on ohjata esiintyjien ilmaisua ja toimintaa. Nämä ohjaajat tulevat usein teatterimaailmasta. Henkilöohjaajia käytetään eniten draamoissa, jolloin heitä kutsutaan yksinkertaisesti ohjaajiksi. Tavallisesti tv-ohjaaja toimii myös henkilöohjaajana.